Više hiljada zamerki građana na pokušaj uništavanja Limana | Autonomija\nPokušaj betonizacije jedne od poslednjih koliko-toliko humanih gradskih četvrti\nJavno preduzeće „Urbanizam“ predložilo je Komisiji za planove Skupštine grada Novog Sada, na današnjoj javnoj raspravi povodom urbanističkog plana generalne regulacije Limana, da prihvati nekoliko prigovora na taj plan, što će za rezultat imati da se umesto planiranih sedam, na Limanima ostavi mogućnost izgradnje pet javnih garaža. Ukoliko Komisija prihvati stav „Urbanizma“, planirana garaža na uglu ulica Balzakove i Narodnog fronta, te ona u ulici Veljka Petrovića neće se naći u urbanističkom planu. Javnu sednicu pratilo je veliko interesovanje građana, toliko da u Plavoj sali Skupštine grada nije bilo mesta za gotovo polovinu zainteresovanih.\nViše hiljada zamerki\nKako je rečeno na početku rasprave, na navedeni plan stigle su 24 primedbe koje sadrže 2658 pojedinačnih primedbi građana, tri primedbe koje sadrže 1179 potpisa građana, pet primedbi koji sadrže potpise predstavnika skupština stanara 55 stambenih zgrada, kao i 18 pojedinačnih primedbi, a posle roka za dostavljanje primedbi stiglo je još 10 primedbi. Usledila je zatim veoma burna rasprava. Građani su najviše zamerali što se izgradnja garaža planira na zelenim površinama, a podsećali su u više navrata na analizu JP “Urbanizam“ koja je pokazala da postojeće spratne garaže u okolini (AMSS na Bulevaru oslobođenja, SPENS, centar Maxton) nisu ni do pola popunjene. Plan za izgradnju garaža na Limanu predviđa izgradnju “zelenih zidova”, ali da je opravdan strah Limanaca da se to neće dogoditi najbolje svedoči izgradnja tržnog centra “Promenada” čiji projekat je predviđao zeleni krov sa različitim sadržajima, što je sve u konačnom rešenju izostalo!\nVišnja Baćanović iz inicijative „Sačuvajmo Liman od Betona“ upozorila je da se planom izgradnje garaža narušava ambijentalna celina Limana, odnosno izgled, slobodni prostor, bezbednost, pa i čistoća lokacija na kojima je planirana izgradnja.\n– Nama niko ne može da garantuje kako će u izvedbi garaže izgledati. Da li će imati zeleni krov kao Promenada što ga ima, da li će pasti zid kao što je pao u Dositejevoj? Odgovornost niko ne snosi, interese građana niko ne štiti i mi jedino što možemo da tražimo je da se planom garaže, za koje ne znamo kako će na kraju izgledati, na ovim lokacijama i ne postavljaju – rekla je Baćanović. Dodala je da građani ne treba da snose posledice nesaradnje gradskih institucija.\nVišnja Baćanović: Odgovornost niko ne snosi, interese građana niko ne štiti\n– I ove odluke i penali kada ne izgradite parking mesta i zoniranje su sve strari o kojima vi, kao predstavnici javnog preduzeća, treba da komunicirate sa Parking servisom, sa gradskom upravom, sa ZIG-om, a ne da smišljate kako da krpite rupe tako što ćete nama pod noseve stavljati garaže. Ovo je zaokružena ambijentalna celina i da je trebalo da bude garaža, bila bi od početka – navela je ona.\nU više navrata građani su isticali da strahuju da se garaže planiraju jer se tako ispunjava interes privatnih investitora, ali je direktor JP Urbanizam Dušan Miladinović odbacio takve navode, navodeći da je plan proistekao iz rada tog preduzeća, na njihovu inicijativu.\n– Nijedan privatnik se nije javio da je zainteresovan za garažu. Ako su privatnici zainteresovani za graraže, oni su zainteresovani samo gde je blizu centru i što bliže centru, jer tu je veliki promet i daleko veća naplata na takvim mestima, nego što može da bude na Limanu – rekao je Miladinović. Istakao je da na Limanima nedostaje oko 1.800 parking mesta za stanovnike, ne računajući one koji tu dolaze na posao, te da se planski dokument poput ovog plana ne bavi uvođenjem zoniranja, jer je to u nadležnosti Uprave za saobraćaj.\nDozvola za nadogradnju dva javna skloništa\nJP Urbanizam je Komisiji predložio i da odbije pet od sedam zahteva, koje je podnelo JP „Skloništa Beograd“, a kojima je tražilo da se odobri mogućnost nadziđivanja tih skloništa. Obrazloženje za odbijanje jeste da je pet od sedam skloništa delimično ukopano i uklopljeno u okruženje kao zelena površina, pa bi se nadogradnjom narušilo urbano okruženje i ambijent. Ipak, za dva skloništa, koja su na Limanu IV izgrađena kao prizemne zgrade sa kosim krovom, prema stavu JP „Urbanizam“ imaju uslova da se na njima izvede jedna etaža isključivo poslovne namene, a uz tu dozvolu, omogućila bi se i nadogradnja postojećeg prizemnog objekta koji se nalazi između ova dva sloništa.\nAleksandar Milosavljević, stanar iz Narodnog fronta, zamerio je što će po planu garaža biti udalje 11 metara od njegovog ulaza, odnosno prozora, iznoseći istovremeno strahovanje da bi prilikom radova na izrgadnji garaže moglo doći i do oštećenja postojećih stambenih zgrada. Dodao je i da preko mesne zajednice već mesecima urgiraju da se uvedu plave zone za parkiranje u okolnim uliccama.\n– Mi smo sigurni da ćemo sa plavom zonom rasteretiti ulice zbog toga što se veliki broj ljudi koji radi u firmama u okolini parkira u ulicama Milice Stojadinović, Boška Buhe i Narodnog fronta. Plava zona bi rasteretila naše ulice, makar u poslepodnevnim satima i to bi nama bilo dovoljno. Radi se o tome da mi sami odlučimo kako želimo da uredimo naš parkig prostor – rekao je on.\nAleksandar Panjković saobraćajni inženjer iz JP Urbanizam, koji je bio učesnik u izradi ovog plana, između ostalog, ukazao je da je svi postojeći parkinzi na Limanima ukupno zauzimaju površinu od 13 hektara, što je veličina Limanskog parka. Dodao i da je u nekim slučajevima smanjen broj parking mesta zbog biciklističkih staza, kao što je slučaj u ulici Narodnog fronta. Najavio je i da će prilikom izgradnje parkinga biti zaštićena stabla i da neće biti srušeno ni jedno drvo. Na zamerke građana o zagađenju koje će više stotina automobila u tim garažama izazivati, Panjković je pokušao da se našali navodeći kako „već sutra dolaze električni automobili“ na šta je stigla opaska iz publike da „stižu leteći automobili“, posle čega je usledio ogroman aplauz.\nTenzije od proletos\nPodsetimo, građani Limana okupljeni oko inicijativa „Sačuvajmo Liman od Betona“ i „Ne damo park – ulice Boška Buhe i Milice Stojadinović protiv betoniranja“ suprotstavili su se još u maju ideji izgradnje javnih garaža u tom delu grada. Građani su organizovali protestna okupljanja i masovno podnošenje prigovora na navedeni urbanistički plan, upozoravajući kako ne žele da im strada zelenilo. Gradsku vlast su podsetili i da su građani Limana, preko samodoprinosa i obaveznih izdvajanja u fondove za stambenu izgranju i javno uređenje, već platili i svoje stambene prostore i postojeće urbanističko uređenje, koje je izgrađeno u skladu sa normama zajedničkog stanovanja, a koje sadašnji predstavnici vlasti uporno žele da naruše. Upozoravali su i da su baš postupci vlasti prethodnih godina i doveli do problema sa parkiranjem u celom gradu, pošto se povlađivalo privatnim investitorima radi uvećavanja njihovog profita.\nIsti scenario s Livadicom\nPotpuno isti scenario odigrao se i početkom oktobra, kada je Komisija za planove Skupštine grada Novog Sada, na predlog Javnog preduzeća Urbanizam, odbacila svih 299 primedbi na Nacrt plana detaljne regulacije blokova oko ulice Vojvode Bojovića u Novom Sadu koje su podneli građani okupljeni oko neformalne inicijative „Ne damo Livadicu!“ Ta neformalna grupa građana tokom višečasovne rasprave obrazlagala je svoje primedbe, uglavnom se fokusirajući na to da u ulicama oko pomenutog bloka nema zelenih površina, što utiče na zdravlje građana. JP „Urbanizam“ je izneo kontraargumente u kojima je tvrdio da u okolnim ulicama neće biti dalje izgradnje, zatim da je površina planiranog objekta smanjena zbog proširenja trotoara i izgradnje biciklističke staze. Takođe, istaknuto je da u okolnim ulicama postoji ulično zelenilo, a pominjani su i planovi za privođenje nameni drugih zelenih površina u tom kvartu, što je izazvalo burno negodovanje građana, pošto se radi o objektima koji će biti izgrađeni u nekoj nedefinisanoj budućnosti. Odlukao odbijanju primedbi je praktično predstavljena kao kompromis pošto je i investitor SC Invest „Slavijacoop“, takođe imao prigovor na plan. On je tražio da se poveća spratnost, što bi mu omogućilo izgradnju objekta od deset spratova, ali je Urbanizam to odbio pa će se tu graditi objekat koji će imati spratnost 2Po+P+7, uz to da je osma etaža zeleni krov.\nSamoorganizovanje građana izazvalo je veliku nervozu kod gradonačelnika Novog Sada Miloša Vučevića, koji je organizatore javno optužio da iz političkih ciljeva organizuju peticije i proteste protiv izgradnje javnih garaža i obdaništa. Negirao je upozorenja građana da gradska vlast uništava zelene površine i ubrzano betonizuje Novi Sad i obećao da će se zahtevima Limanaca baviti nadležne komisije i službe grada. Vučević je tom prilikom podsetio i da je plan po kome bi na Limanu II, na zelenoj površini trebalo da bude izgrađen vrtić, usvojen još 1999. godine, za vreme vlasti Demokratske stranke, zamerivši kako tada nije bilo protesta ni peticija.\nOstaje i vrtić\nJP „Urbanizam“ je danas predložio komisiji da odbaci prigovore na izgradnju objekta predškolske ustanove na parceli između ulica Boška Buhe i Milice Stojadinović, na kojoj je sada zelena površina, uz obrazloženje da je tu planiran objekat u svim ranijim planovima. Ipak, predloženo je da se u tekstualni deo plana dodaju pravila koja se tiču očuvanja kvaliteta zelenila na ovom lokalitetu, kao i da se dečje igralište izmesti na manju površinu koja se planira severno od predškolske ustanove. Građani su iznoseći svoje primedbe, u više navrata istakli da nisu protiv izgradnje predškolske ustanove, kao što se implicira, nego protiv izgradnje na zelenoj površini. Istaknuto je i da u krugu od oko 500 metara postoje čak tri dečja vrtića sa velikim kapacitetom, te da urgentnije probleme s nedostatkom predškolskih ustanova imaju drugi delovi grada.\nSve u svemu, epilog će se znati tek na sednici Skupštine grada.


Faktor | Općina Ilidža u potpunosti očišćena od mina\nOpćina Ilidža u potpunosti očišćena od mina\nObjavljeno: 20.11.2018. u 10:43\nU proces deminiranja bili su uključeni brojni međunarodni donatori\nZavršetkom posljednjeg projekta oslobađanja minski sumnjivog područja na lokalitetu Vela u općini Ilidža, ova općina očišćena je od mina. Svečana ceremonija proglašenja općine Ilidža slobodnom od mina će se održati u četvrtak, 22. novembra u sali općine Ilidža.\nU proces deminiranja bili su uključeni brojni međunarodni donatori, ali i Općina koja je izdvajala sredstva iz vlastitog budžeta, uvidjevši ključni značaj deminiranja za sigurnost stanovništva, razvoj turizma i privrede općenito. Ilidža je nakon rata imala 17,5 miliona kvadratnih metara minski sumnjive površine, a danas je slobodna od mina.\nNa ceremoniji primopredaje posljednje deminirane lokacije i proglašenja općine slobodnom od mina bit će prisutni ambasadori i izaslanici zemalja donatora, ministar Adil Osmanović iz Ministarstva civilnih poslova Bosne i Hercegovine, te ITF Enhancing Human Security, predstavnici Komisije za deminiranje i Centra za uklanjanje mina i žrtva mine koja je nastradala od mine u općini Ilidža.\nRadove deminiranja na posljednja tri projekta u ovoj općini, površine šest miliona kvadratnih metara, realizovalo je Udruženje Centar za obuku pasa za otkrivanje mina u Bosni i Hercegovini – MDDC. Općinski načelnik Senaid Memić će ovom prilikom uručiti zahvalnice donatorima na nesebičnoj podršci, saopćeno je iz Općine Ilidža.\nTestirano tokom noći\nKCUS: U Sarajevu 25 novih pozitivnih na COVID-19, u Zenici sedam\nVišković, mandatar za sastav Vlade RS-a: Prvi korak ukidanje Ministarstva za izbjeglice


Leotar neće stati - Grad Trebinje\nPredstavnici Košarkaškog kluba „Leotar“ danas su održali konferencijz za štampu nakon završetka ligaškog dijela sezone u Prvenstvu BiH, a uoči Lige 6 za prvaka BiH.\nUčesnici pres konferencije, predsjednik kluba Aleksandar Vujić, Miro Vukoje, trener prvog tima i kapiten Đorđije Ninković izrazili su zadovoljstvo pokazanim u dosadašnjem dijelu takmičenja.\n„U nastavak takmičenja, u Ligu 6 ulazimo više sa željom nego sa imperativom, i sa dva nova igrača, a da su propozicije dozvoljavale – angažovali bi neke igrače koji su ponikli u KK ‘Leotar’, kaže Aleksandar Vujić, predsjednik kluba.\nMiro Vukoje, trener trebinjskog premijerligaša, rekao je da je sezona bila rezultatski fantastična.\n„Obezbjedili smo plasman u Ligu 6 i dok god traju takmičenja – naše ambicije se neće zaustaviti“, kaže Vukoje.\nZadovoljstvo nije krio ni Đođije Ninković, kapiten „Leotara“.\n„Iako je sezona bila poprilično teška, mi smo stvorili odličnu atmosferu i izvanredan kolektiv. Plasmanom u Ligu 6 se nećemo zaustaviti, borićemo se za što bolji plasman“, najavljuje Ninković.\nDanas je saopšteno da su David Miladinović i Nikola Šućov novi košarkaši „Leotara“.\nMiladinović je nekadašnji košarkaš „Crvene zvezde“, ima 23 godine i igra na poziciji centra. U svojoj dosadašnjoj karijeri Miladinović je igrao u ekipi „Crvene zvezde“ do 18 godina, „FMP“-u, „Napretku“ iz Kruševca, beogradskom „Dinamiku“, Ohridu, Novom Pazaru, Kumanovu i ekipi „Iskre“ iz Slovačke.\nŠućov ima 26 godina i pokriva poziciju plejmejkera. On je praktično već i debitovao jer je odigrao, u porazu od „Slobode“, prve minute u dresu „Leotara“. U dosadašnjoj karijeri nastupao je u dresu „Vojvodine“ iz Novog Sada, zrenjaninskog „Proletera“ i ekipe „Dunava“ iz Starih Banovaca.\nI jedan i drugi su iz Srbije jer domaći igrači, koji bi sada stigli u klub, po propisima Košarkaškog saveza Bosne i Hercegovine, ne bi imali pravo nastupa u Ligi 6.\nŽrijeb za Ligu 6 biće održan za nekoliko dana a prvo kolo biće odigrano već polovinom naredne sedmice.


Josipović ugostio Karadžića i Šukera | Novosti.rs\nJosipović ugostio Karadžića i Šukera\n22. 03. 2013. u 11:49\nPredsednik Hrvatske primio je čelne ljude fudbalskih saveza Srbije i Hrvatske. Ivo: Nasilje i vređanje protivnika nemaju mesta na sportskim terenima\nPredsednik Hrvatske Ivo Josipović primio je predsednika Fudbalskog saveza Srbije (FSS) Tomislava Karadžića i prvog čoveka hrvatskog fudbala Davora Šukera i poželeo da večerašnja utakmica protekne u sportskoj i fer atmosferi.\nJosipović je rekao da očekuje da sve prođe u najboljem redu, jer, kako je istakao, nasilje i vređanje protivnika nemaju mesta na sportskim terenima.\n- Danas je veliki dan za sport, igraju dve odlične reprezentacije. Drago mi je da su čelni ljudi dva saveza učinili sve da utakmica prođe u najboljem redu. Siguran sam da će i sportisti i navijači uživati, jer, bez kvalitetne publike, nema kompletnog ugođaja - kazao je Josipović.\nOn je dodao da je bivši predsednik Srbije Boris Tadić na putu za Zagreb i da će zajedno gledati utakmicu.\nDavor Šuker je naglasio da mu je drago što sve prolazi u najboljoj atmosferi i poželeo da tako bude i u septembru u Beogradu.\nKaradžić je zahvalio na srdačnom dočeku u Zagrebu i najavio da će tako biti i u "drugom poluvremenu" u prestonici Srbije.\n- Odnosi između ljudi koji vode hrvatski i srpski fudbal sada su na najvećem mogućem nivou i predstavljaju model dobrih odnosa kakvi bi trebalo da budu i u drugim sferama. Mi danas igramo jednu izuzetno važnu utakmicu, neka pobedi bolji, na kraju je najvažnije da pobede fudbal i fer-plej - rekao je Karadžić.\nDelegacija FSS je Josipoviću poklonila plaketu nacionalnog saveza, rakiju iz Šumadije i srpski dres sa brojem 10.\nUtakmica Hrvatska - Srbija igra se u petak od 18 sati na stadionu “Maksimir“, a glavni sudija biće Turčin Cunejt Čakir.


U PREŠEVU MINISTAR GAŠIĆ DOČEKAO MIGRANTE – Info Centar Juga\nU PREŠEVU MINISTAR GAŠIĆ DOČEKAO MIGRANTE\nU Srbiju je i danas iz Makedonije stigao veliki broj migranata, zbog čega Beograd očekuje da će Evropska unija uvideti da je tranzitnim zemljama potrebna veća pomoć kako bi se izborile sa rastućim izbegličkim pritiskom na svojim granicama.\nMinistar odbrane Bratislav Gašić dočekao je migrante u selu Miratovac, koje se nalazi na 7 kilometara od Preševa.\n„Ovde ima više od 5.000 ljudi, vidite i sami ogroman broj ljudi je došao, očekujemo da se talas u narednih dan ili dva bude u jednakom intenzitetu. Uveli smo i treći smenu policija, izdaju se potvrde, radi se 24 sata“, rekao je ministar Gašić.\nU Miratovcu zajedno pomažu Dom zdravlja Preševo i Crveni krst, policija i žandarmerija, vojska i svi drugi, a sve sa istim ciljem da se migrantima omogući humani tretman, odnosno da dobiju hranu i lekarsku pomoć i odatle nastave svoj put, rekao je Gašić, dodajući da postoji dobra organizacija svih državnih organa.\nBLACE: VEČERAS LUD PROVOD UZ CECU RAŽNATOVIĆ\nSAOBRAĆAJKA NA PUTU VLASOTINCE – DONJA LOPUŠNJA\nDruštvo Vesti Zdravlje\nMMR VAKCINA STIŽE U UTORAK – NEMA OPASNOSTI OD EPIDEMIJE\nOdržan koncert Crkvenog hora "Branko"\nGornje Stopanje: Počelo asfaltiranje ulice Cara Lazara


► Jedan migrant poginuo,a 12 povređeno u saobraćajnoj nesreći u Severnoj\nJedan migrant je poginuo, a 12 je povređeno u saobraćajnoj nesreći na jugu Severne Makedonije, na autopuutu između Demir Kapije i Negotina, objavili su policija i državno tužilaštvo. Prema uviđaju, nesreća se desila kada je automobil folksvagen Feton u kojem je nepoznati krijumčar prevozio 13 migranata udario odpozadi u kamion Skanija.\nU sudaru je na lici mesta poginuo 20-godišnji migant iz Bangladeša, četiri migranta su teže povređena i odmah su prevezeni u klinički kompleks u Skoplju, dok je osam migranata koji su lakše povređeni pregledano u bolnici u Kavadarcima.\nMakedonska policija skoro svakodnevno hvata po neku grupu migranata koji, nakon zatvaranja "Balkanske rute", ilegalno iz Grčke, preko Severne Makedonije, pokušavaju da, uz pomoć krijumčara, dođu do zemalja EU.\nU Severnoj Makedoniji objavljen konačan rezultat izbora, raspodeljeni mandati poslanika\nDržavna izborna komisija (DIK) Severne Makedonije objavila je danas konačne rezultate vanrednih parlamenetarnih izbora i pozvala nove poslanike da preuzmu rešenja o mandatima.


Ekskurzije i nastava u prirodi u osnovnim i srednjim školama\nPetak, 13. decembar 2019. godine u 11.00 časova\nMarijana Krnić, diplomirani pravnik, sekretar Muzičke škole Subotica i autor Priručnika sa primerima pojedinačnih akata za primenu Zakona o osnovama sistema obrazovanja i vaspitanja 2018. godine\nRadionica će se održati u Lyceum iuris učionici u Beogradu (Vračar), Hadži Melentijeva 7.\nCena kotizacije za učešće na radionici iznosi 3 000 RSD. U cenu su uključeni radni materijal, osveženje u toku trajanja obuke i sertifikat kao potvrda o učešću na radionici.\nNovi pravilnici o organizaciji i ostvarivanju nastave u prirodi i ekskurzija u osnovnim i srednjim školama su stupili na snagu 3. maja ove godine.\nOsnovne i srednje škole su u obavezi da prilikom nabavke ovih usluga tj izbora agencije koja će izvoditi nastavu u prirodi i ekskurziju u školskoj 2019/2020 godine primenjuju odredbe novih pravilnika.\nNa osnovu dosadašnjeg iskustva u edukacijama u prosveti, kao i u cilju predstavljanja novih pravilnika o ekskurzijama, organizovali smo za vas jednodnevnu radionicu na temu: „Ekskurzije i nastava u prirodi u osnovnim i srednjim školama”.\nCena kotizacije za učešće na radionici iznosi 3 000 dinara. U cenu su uključeni radni materijal, osveženje u toku trajanja radionice i sertifikat kao potvrda o učešću.\nRadionica je prvenstveno namenjena direktorima i sekretarima prosvetnih ustanova koji će imati priliku da se upoznaju sa novim pravilnicima o organizaciji i ostvarivanju nastave u prirodi i ekskurzija u osnovnim i srednjim školama napominjući da će kroz pitanja i odgovore, a kasnije i otvorenu diskusiju učesnici imati priliku da reše sve dileme i eventualne nedoumice kao i da razmene iskustva sa kolegama iz prakse.


Džo Regland - Blic Sport\nSledeća stanica na evropskom putovanju Džoa Reglanda biće - van Srbije.\nKošarkaši Crvene zvezde biće drastično oslabljeni u trećem meču finalne serije ABA lige protiv Budućnosti.\nNavijači, treneri i komisija ABA lige su izabrali idealnu petorku takmičenja na Jadranu.\nNAJBOLJI POTEZI JADRANA Regland i Faje brendiranju telepatsku saradnju /VIDEO/\nI 16. kolo ABA lige gledaocima je donelo rolerkoster emocija. Neki klubovi su se radovali, neki tugovali, ali navijači su sigurno kućama otišli zadovoljni posle svih uzbuđenja koje je vikend pod obručima doneo.\nDa li ste znali da je Trinkijeri trenirao ovog košarkaša Zvezde?\nKošarkaši Partizana i Crvene zvezde odigraće ove subote od 17 časova u dvorani "Aleksandar Nikolić" prvi ovosezonski "večiti derbi", a ono što je zanimljivo u vezi ove utakmice je to da je trener crno-belih Andrea Trinkijeri u prošlosti sarađivao sa jednim igračem crveno-belih.\nKošarkaši Crvene zvezde nastavili su seriju pobede od starta sezone, pošto im je pobeda nad Anorom bila deveta vezana. Crveno-beli su trijumfovali sa 85:79, a odličnu utakmicu je odigrao američki plejmejker Džo Regland.\n"OVAKVI DANI SE DEŠAVAJU, BITNA JE POBEDA" Reglend posle pobede nad Monakom svestan propusta\nKošarkaši Crvene zvezde savladali su Monako na gostovanju rezultatom 66:63 u drugom kolu Evrokupa, a, ispostavilo se, presudnu trojku je u poslednjem minutu postigao Džo Reglend.\nJEDVA ČEKA NAREDNE MEČEVE Regland: Bio sam uzbuđen što ćemo igrati pred "delijama"\nTeže nego što je bilo očekivano Crvena zvezda je pobedila Cibonu na startu ABA lige. Iako su Beograđani superiorno osvojili Superkup pre samo šest dana u Laktašima i iako su pred početak nove plovidbe Jadranom bili proglašeni za apsolutne favorite za osvajanje šampionskog prstenja, moraće da pružaju dosta bolje partije od one koje su prikazali u petak u dvorani "Aleksandar Nikolić" protiv gostiju iz Zagreba.\nKošarkaši Crvene zvezde plasirali su se u finale Superkupa ABA lige u Laktašima, gde će se za trofej boriti protiv Budućnosti u nedelju od 21 sat.\nPOJAČANJA CRVENO-BELIH STIGLA U BEOGRAD Zvezda dočekala Reglanda i Fajea /FOTO/\nKošarkaški klub Crvena zvezda doveo je u ovom prelaznom roku Džoa Reglanda i Mohameda Fajea, koji su ove nedelje doputovali u Beograd i staviće se na raspolaganje treneru crveno-belih Milanu Tomiću.\nKO JE DŽO REGLAND? Amerikanac poreklom iz Liberije koji neverovatno šutira trojke\nNovi igrač Crvene zvezde Džo Regland je američki košarkaš poreklom iz Liberije. Rođen je 11. novembra 1989. godine u Zapadnom Springfildu u Masačusetsu.\nCRVENO-BELI SVE JAČI Regland novo pojačanje Crvene zvezde /FOTO/\nKošarkaški klub Crvena zvezda angažovala je američkog plejmejkera Džoa Reglanda, potvrdio je klub sa Malog Kalemegdana.


Press Online :: Politika :: SKAT PREDAO LIČNU PRAZNIČNU ČESTITKU TRAMPA BRNABIĆEVOJ: Premijerka i ambasador posle pričali o srpskoj ekonomiji\n12. 01. 2018. - Autor: Pressonline\nPredsednica Vlade Republike Srbije Ana Brnabić razgovarala je danas sa ambasadorom Sjedinjenih Američkih Država u Srbiji Kajlom Skatom, o ekonomskim dostignućima Srbije u 2017. godini.\nKako je saopštila vladina Kancelarija za saradnju s medijima, ambasador Skat je premijerki Brnabić preneo lične čestitke predsednika Sjedinjenih Američkih Država Donalda Trampa povodom novogodišnjih i božićnih praznika.\nBrnabić i Skat su se saglasili da su uspešno sprovedene ekonomske reforme i smanjenje javnog duga privukli pažnju međunarodne javnosti i naglasili značaj nastavka ekonomskih reformi u 2018. godini za razvoj srpske privrede i otvaranje novih radnih mesta.\nAmbasador Skat istakao je važnu ulogu koju američki programi pomoći i Američka privredna komora pružaju Srbiji, naročito u oblastima unapređenja poslovne i regulatorne klime. Takođe, naglasio je da dosadašnje investicije SAD iznose oko četiri milijarde dolara, kao i da u Srbiji posluje oko 100 američkih kompanija koje zapošljavaju više od 17.000 radnika.\nSagovornici su se saglasili da bi 2018. godina mogla da bude ključna za napredak Srbije ka EU i unapređenju međunarodnih i regionalnih trgovinskih odnosa. Govoreći o odnosima u regionu, premijerka i ambasador su naglasili važnost unapređenja regionalne saradnje i očuvanja mira i stabilnosti na Zapadnom Balkanu.\nPredsednica vlade zahvalila je ambasadoru na kontinuiranoj podršci SAD u procesu pridruživanja Srbije Evropskoj uniji i izrazila nadu da će se dobri bilateralni odnosi i dalje razvijati, ističe se u saopštenju.


Pozitivna priča iz Hadžića: Dobri ljudi i dalje pune humanitarne kontejnere\n0 22 Decembra, 2014 10:26\n“Teško je pobrojati koliko je odjeće, obuće i igračaka prikupljeno i podijeljeno od novembra 2013. godine, kada su u Hadžićima postavljeni humanitarni kontejneri”, rekao je direktor Srednjoškolskog centra Hadžići Misim Gegić.\nVrijedni volonteri iz ove škole protekle godine su obradovali mnoge sugrađane koji nemaju novca za kupovinu odjeće, a to je posebno važno u zimskom periodu.\nPrema direktorovim riječima, osim odjeće prikupljaju se i obuća, igračke, pa i platno, a dešava se da u humanitarnim kontejnerima pronađu i robu s koje nije ni skinuta etiketa.\n“Osigurali smo jednu prostoriju u školi u koju donosimo prikupljene stvari, pregledamo ih i sortiramo, pa onda dijelimo. Naši učenici su prvo pomogli svojim kolegama iz škole koji nemaju novca za odjeću, a potom napravili spiskove porodica sa područja općine. Nakon toga, ova pomoć je upućivana u izbjegličko naselje u Međeđi kod Višegrada, u Dom penzionera u Goraždu, Zavod za zaštitu djece i omladine Pazarić, zatim je udruženje Dobro srce odvozilo više tona stvari u više navrata…”, ističe Gegić.\n“Od početka ove školske godine učenici rade po spisku Centra za socijalni rad od kuće do kuće i, zahvaljujući Općini Hadžići, koja je organizovala prevoz, već su odvezli dva puta po tri kombija”, dodao je.\nU Srednjoškolskom centru su posebno ponosni jer su stekli povjerenje građana, pa se vijest o njihovoj akciji daleko proširila, tako da svoje donacije ne upućuju samo Hadžićani.\n“Odjeću donose i iz Sarajeva, a vikendom, kada se na obližnjem sportskom terenu igraju utakmice, kontejneri budu doslovno zatrpani”, navodi direktor.\nOsim što odjeća i obuća dobro dođu novim vlasnicima koji je ne mogu priuštiti, ovom akcijom radi se i na smanjenju količine otpada koji se svakodnevno odvozi na deponije, jer tekstil nije otpad i može se reciklirati.\n“Djeca vole da dijele, da se uključuju u humanitarne projekte, rado volontiraju i često se mijenjaju u ovim poslovima”, dodao je Gegić. Grupu učenika predvodi profesorica hemije Jasmina Pezo, ali su u projekt uključeni i drugi profesori.\n“Nedavno nam je jedan gospodin iz Zenice pisao s molbom da mu pomognemo, pa mu je naš profesor odnio pakete”, kazao je direktor koji ne krije zadovoljstvo dosadašnjim uspjehom projekta humanitarni kontejneri i nada se da će se tako i nastaviti.\nSvi oni kojima je potrebna ovakva vrsta pomoći pozvani su da ih posjete, a oni kojima pojedini komadi odjeće samo sakupljaju prašinu u ormarima da je donesu i učine dobro djelo.\nSC Hadžići trenutno provodi i projekt Inkluzivna škola, u okviru kojeg se školsko osoblje obučava za rad sa djecom sa posebnim potrebama, nabavlja neophodna literatura, te instalira školski lift, kako bi se savladala arhitektonska barijera za ove učenike. Vrijedno se radi i na informatizaciji škole po principu “onaj ko ne zna pita onoga ko zna”.\nDobar nogomet na malonogometnom turniru\nJasica u fotografijama\nMercedes već radi na novoj E-Klasi\nUnikatni koncept Ford Shelby Cobra ide na aukciju\nNa putu Jajce-Banja Luka do 16 sati zabranjen saobraćaj teretnim vozilima\nRenault časti povodom 120 godina postojanja


Skok u kvalitetu zdravstva na VMA, Izvor:Pink\nVesti :: Skok u kvalitetu zdravstva na VMA, Izvor:Pink\nŠutanovac pustio u rad novu magnetnu rezonancu na VMA.\nMinistar odbrane Dragan Šutanovac danas je pustio u rad novi aparat za magnetnu rezonancu na Vojno-medicinskoj akademiji. Šutanovac je rekao novinarima da je to najsavremenija magnetna rezonanaca koja postoji u Srbiji i da je među 10 najsavremenijih u Evropi.\nOn je podsetio da je prošle godine u opremanje VMA uloženo 10 miliona evra, a da je prihod te ustanove bio viši od 40 miliona dolara. To je najveći prihod u poslednjih 20 godina, rekao je Šutanovac, ističući da je želja Ministaratva odbrane da VMA, koja je treća po veličini vojna bolnica u svetu, to postane i po kvalitetu. On je naglasio da je to moguće ostvariti i dodao da se u ovoj godini planira dalje opremanje i ulaganje sredstva u opremu koja nije viđena u ovom delu Evrope . Ministar odbrane je rekao da se sve to radi kako bi pacijenti imali mogućnost boljeg i kvalitetnijeg zbrinjavanja. Načelnik VMA, general Miodrag Jeftić rekao je da će nova magnetna rezonanca omogućiti brže, lakše i kvalitetnije preglede i ispitivanja pacijenata. Jeftić je podsetio da je VMA funkcionlano uključena u sisitem zdravstva Srbije i da je popunjenost kapaciteta jutros iznosila 98,2 odsto. Magnetna rezonanca najnovije generacije ima širok dijapazon dijagnostičkih mogućnosti. Nabavkom ovog aparata u potpunosti je zaokruženo tehnološko osavremenjivanje Instituta za radiologiju VMA, čime je ta ustanova svrstana u red najopremljenijih u ovom delu Evrope.\n4. Juni 2009. Vesti 0 2835\nsutanovac zdravstva kvalitetu magnetnu rekao skok odbrane pustio izvor vesti pink koja magnetna rezonancu ministar\nTri reči: dragan sutanovac danas, odbrane dragan sutanovac, ministar odbrane dragan, novu magnetnu rezonancu\nDve reči: kvalitetu zdravstva, izvor pink, ministar odbrane, magnetnu rezonancu\nJedna reč: sutanovac, zdravstva, kvalitetu, magnetnu, rekao, skok, odbrane, pustio, izvor, vesti, pink, koja, magnetna, rezonancu, ministar


Srbiju volimo - Srpske odbojkašice zbrisale Amerikanke za finale na OI\nSrpske odbojkašice zbrisale Amerikanke za finale na OI\nIzabranice Zorana Terzića po setovima su slavile sa 20:25, 25:17, 25:21, 16:25, 15:13 i tako obezbedile petu medalju Srbiji.\nIzabranice Zorana Terzića napravile su ogroman podvig pošto su posle Rusije izbacile i Ameriku i sada imaju šansu da osvoje zlatnu olimpijsku medalju.\nNa startu meča Srbija je bila nervozna, pa nije iskoristila brojne servis greške rivalki koje su dobile prvi set. Usledila su dva fantastična seta Srpkinja, sve je funkcionisalo besprekorno u igri i Amerikanke su delovale izgubljeno posle tri seta.\nIpak, uspele su da se vrate u četvrtom, a onda je u petom viđena velika drama. Amerikanke su vodile tokom petog seta, imale su i tri poena prednosti (11:8), ali Srbija je odigrala herojski u finišu i prošla je u finale.\nNaša selekcija igraće protiv pobednika duela Kina Holandija za zlato.


Crnogorska policija ponovo analizira nerasvetljena ubistva\nTekst 30.06.2012 14:37 Tweet\nCrnogorska policija ponovo analizira nerasvetljena ubistva Vršilac dužnosti direktora Uprave policije Crne Gore Božidar Vuksanović najavio je da će svi slučajevi nerasvetljenih ubistava u Crnoj Gori biti ponovo razmatrani i analizirani.\nVršilac dužnosti direktora Uprave policije Crne Gore Božidar Vuksanović je rekao da je formiran specijalni tim radi rešavanja svih slučajeva koji nisu rasvetljeni sa policijskog aspekta iz prethodnog perioda.\n"Svi slučajevi biće ponovo razmatrani i analizirani postupno i detaljno, a ući će se u postupak prikupljanja i obrade detaljnih podataka kroz postupke veštačenja i analiza", rekaoj je Vuksanović i dodao da će svaki tim imati svoj slučaj i rokove za prikupljanje relevantnih činjenica za pokretanje postupka u saradnji sa tužilaštvom.\nUpitan da li ima konkretnih rezultata u nekoj od inoviranih istraga, Vuksanović je rekao da ne može saopštiti pojedinosti, kako se ne bi doveo u pitanje istražni postupak.\nEvropski savet potvrdio pregovore za Crnu Goru\nBrisel širi ruke Podgorici: Koliko su Crnogorci spremni za EU? (ANKETA)\nCrnoj Gori odobren početak pregovora sa EU\nPrvi čovek crnogorske policije kazao je da ta država nije izolovana kada je reč o kriminalu, da je kriminal prisutan i da organizovani kriminal ne deluje samo na jednom području već ima razvijenu mrežu.\n"Zato je potrebna međunarodna i regionalna saradnja da bismo i sa aspekta policije, institucija i države napravili mrežu koja može da bude kvalitetna u borbi protiv svih vidova kriminala", kazao je Vuksanović u intervjuu za podgoričku "Pobjedu".\nGovoreći o Evropolu koji se najčešće pominje, nakon što je EU donela odluku o otvaranju pristupnih pregovora sa Crnom Gorom o priključenju Uniji, Vuksanović ističe da prioritet rada te panevropske institucije definiše Upravni odbor koji, kako je rekao, preporuke donosi na osnovu prethodno pripremljene analize, odnosno procene opasnosti od organizovanog kriminala (OCTA).\n"Europol redovno izrađuje procenu koja se odnosi na region, a sadrže pojavne oblike organizovanog kriminala za države Zapadnog Balkana, u odnosu na mere koje je neophodno preduzeti, tj. daje odgovor na pitanje kakvu podršku treba pružiti državi kako bi se efikasnije borila protiv pojedinih oblika kriminala", rekao je Vuksanović za "Pobjedu".\nOn je ukazao da je Crna Gora podatke za izradu OCTA-e i do sada redovno dostavljala na zahtev Europola, te da ukoliko bude odlučeno da Europol izradi poseban izveštaj za Crnu Goru o proceni ugroženosti od organizovanog kriminala, što do sada nije bila praksa. (Pobjeda)\nPretraga po temi: Crna Gora, Nerazjašnjena ubistva, Crnogorska policija POVEZANE VESTI\nPOTRAGA TRAJALA 44 DANA: Tražili nestalu devojku, a ona se udala u Crnoj Gori! Crnogorci marširaju ''protiv mafije'' Cetinje: Njegoš proglašen za sveca TEŠKA SAOBRAĆAJNA NESREĆA: Poginuo maturant (19) tokom proslave maturske večeri, a još petorica njegovih školskih drugova su u teškom stanju Razbojnik iz Srbije ubio košarkaša Ljubomira Jovanovića? FACEBOOK KOMENTARI


posao Archives - Bašta Balkana Magazin\nRedakcija Magazina 12. априла 2018. Nema komentara šef, karakteristike, lider, liderstvo, motivacija, osobine, posao, zaposleni\nBiti lider nije ni malo naivan posao i mnogi rukovodioci ne umeju da budu dobri šefovi i na pravi način da vode i motivišu svoje zaposlene.\nNavike koje crpe energiju: 10 životnih grešaka koje treba što pre eliminisati\nRedakcija Magazina 10. марта 2018. Nema komentara briga, energija, karakter, navika, perfekcionizam, pomoć, posao, promena, vežbanje\nJedan od najučinkovitijih načina da povećate svoju produktivnosti je da se rešite navika koje vam crpe energiju.\nKoje je idealno zanimanje za svaki horoskopski znak\nRedakcija Magazina 2. фебруара 2018. Nema komentara horoskop, horoskopski znaci, planete, posao, zanimanje, zodijak, zvezde\nTeško je pronaći savršeni posao i odlučiti čime ćete se baviti celog života, ali vam u tome može pomoći horoskop.\nRedakcija Magazina 24. јануара 2018. Nema komentara Bosna i Hercegovina, inostranstvo, interesovanje, kamion, posao, vozačka dozvola, zaposlenje\nU većini auto-škola širom BiH u poslednje vreme povećan je interes kandidata za sticanje vozačke dozvole za kamion.\nRestoran zabranio deci ulaz, od tada posluje bolje nego ikad!\nRedakcija Magazina 25. децембра 2017. 1 komentar deca, posao, profit, restoran, roditelji, uznemiravanje, zabrana\nVelika se frka digla kada je jedan australijski restoran zabranio deci ispod 7 godina da budu njegovi gosti.\nNajpoznatiji milijarderi počeli su od nule, a OVO su njihovi prvi poslovi!\nRedakcija Magazina 6. новембра 2017. Nema komentara đorđo armani, bogatstvo, brus nordstrom, Džek Dorsi, evan spigel, ilon mask, milijarderi, posao, ted tarner, travis kalanik, zarada\nNeki najpoznatiji milijarderi na svetu svoje bogatstvo stekli su poštenim radom, počevši od toga da su bili zaposleni na sasvim običnim poslovima.\nEU izjednačava plate radnika u zemlji i inostranstvu\nRedakcija Magazina 18. октобра 2017. Nema komentara EU, inostranstvo, plata, posao, radnik\nNovost je da EU izjednačava plate zaposlenih na privremenom radu u inostranstvu i radnika u zemlji domaćinu.\n5 razloga zašto ne treba da idete prehlađeni na posao\nRedakcija Magazina 28. септембра 2017. Nema komentara grip, kolege, lečenje, oporavak, posao, prehlada, virus\nAko idete prehlađeni na posao, očekujte da vam prehlada ne prođe za kratko vreme. Zato obavezno ostanite kod kuće!\nRedakcija Magazina 15. септембра 2017. Nema komentara lider, posao, slobodno vreme, zaposleni\nAko se vaš um i radna etika uključuju u 9 ujutru i isključuju u 5 popodne, vi ste samo još jedan zaposleni u kompaniji.


U Palati Srbija, dana 3. jula 2014. godine Kancelarija za ljudska i manjinska prava Vlade Republike Srbije, u saradnji sa Fondacijom za otvoreno društvo – Beograd organizovala je konsultativne sastanke u cilju izrade Polazne studije za novu Strategiju za unapređivanje položaja Roma.\nKonsultativnom sastanku u Beogradu prisustvovali su predstavniici relevantnih državnih i pokrajinskih institucija i organa.\nPoseban sastanak organizovan je i sa organizacijama civilnog društva, koje se aktivno bave pitanjima unapređivanja položaja i statusa Roma u Republici Srbiji.\nDirektorka Kancelarije za ljudska i manjinska, dr Suzana Paunović je istakla da je rad na Polaznoj studiji prilika da se izvrši uvid u stepen i uspešnost implementacije mera aktuelne Strategije za unapređivanje položaja Roma i stvore bolji preduslovi za izradu nove Strategije, koja treba da bude usaglašena sa Strategijom Evropa 2020.\nU susret novoj Strategiji za unapređivanje položaja Roma Nova Strategija za unapređivanje položaja Roma mora imati jasno definisane mere i aktivnosti, ali i odgovornosti državnih organa i institucija za sprovođenje mera iz njihove nadležnosti, naglasila je Paunović.\nDirektorka Kancelarije za ljudska i manjinska prava je najavila da će u okviru konsultativnog procesa, tokom jula meseca biti organizovani sastanci u Požarevcu, Vranju, Leskovcu, Šapcu i Novom Sadu sa relevantnim akterima na lokalnom nivou, sa ciljem da se razgovara o potrebama jedinica lokalne samouprave i steknu bolji uvidi u sve aspekte sprovođenja politika koje mogu da doprinesu unapređenju položaja Roma u Srbiji.\nPaunović je dodala da Kancelarija za ljudska i manjinska prava u saradnji sa Timom za socijalno uključivanje i smanjenje siromaštva planira TAIEX misiju, kao jednu od aktivnosti u procesu izrade Polazne studije, a kao priliku da se čuju pozitivna iskustva zemlje članice Evropske unije u procesu inkluzije Roma i ista posluže u izradi Strategije za unapređivanje položaja Roma.\nDragoljub Acković, zamenik direktora Kancelarije za ljudska i manjinska prava je istakao potrebu da sve institucije, organizacije, kao i pojedinci moraju imati razvijenu svest o neophodnosti uključivanja i aktivnog učešća u ovaj proces.\nU susret novoj Strategiji za unapređivanje položaja Roma Nevena Petrušić, poverenica za zaštitu ravnopravnosti je pohvalila proces izrade Strategije prevencije i zaštite od diskriminacije, kojim je koordinirala Kancelarija za ljudska i manjinska prava i izrazila nadu da će i proces izrade Polazne studije, a time i nove Strategije za unapređivanje položaja Roma biti vođen na isti način.\nPetrušić je podsetila i na višestruko diskriminisane unutar romske zajednice, čiji se status mora imati u vidu prilikom procesa planiranja.\nNakon uvodnog obraćanja otvorena je diskusija sa ciljem razmene konstruktivnih predloga za izradu Polazne studije.


srbijasport.net - Vesti - Fudbal - FK Inđija: Otvoreno pismo predsedniku FSS i članovima izvršnog odbora FSS\nPonedeljak, 13.07.2020 00:16\nFK Inđija: Otvoreno pismo predsedniku FSS i članovima izvršnog odbora FSS\nPovodom odustajanja FK “BASK” od takmičenja u Jelen Super ligi Srbije želimo da Vas obavestimo da FK “Inđija” na ovaj način ističe kandidaturu za upražnjeno mesto u pomenutoj ligi za takmičarsku 2011/ 2012. godinu.\nSmatramo da naš fudbalski klub zaslužuje da i u sledećoj sezoni bude član Jelen super lige Srbije iz više razloga, koje dalje u tekstu navodimo.\nStadion fudbalskog kluba Inđija, nije na početku gradnje ili rekonstrukcije, nije projekat na papiru, nije nečija ideja i vizija budućnosti.\nStadion FK “Inđija’’, za razliku od stadiona klubova koji pretenduju na mesto u Jelen super ligi, ispunjava sve uslove za takmičenje, što potvrđuje činjenica da su se na njemu odigravala brojna značajna takmičenja kao što su Univerzijada 2009. godine, Evropsko prvenstvo u fudbalu za uzrast do 17 godina 2011. godine, kao i mnoge međunarodne kvalifikacione i prijateljske utakmice svih mlađih selekcija, za šta posedujemo i međunarodni sertifikat.\nSamo ova činjenica dovoljno govori ko od pretendenata ima bolje uslove za takmičenje.\nPored toga, u poslednjih godinu dana FK “Inđija” je uložio značajna sredstva u izgradnju kampa za smeštaj i treninge fudbalera svih naših selekcija. Odgovorno tvrdimo da, izuzimajući naše najveće klubove, nijedan fudbalski klub u Srbiji nema ovakav fudbalski kamp, u šta su imali prilike da se uvere i predsednik FSS-a Tomislav Karadžić i ostali visoki funkcioneri FSS-a koji su prisustvovali svečanom otvaranju.\nŠto se finansijske situacije tiče, FK “Inđija” je sigurno jedan od najstabilnijih klubova u Srbiji. Za razliku od naših konkurenata račun FK “Inđija” nije u blokadi i proteklih sedam godina beležimo pozitivan finansijski rezultat. Bez problema izmirujemo sve svoje finansijske obaveze. Značajnu podršku funkcionisanju kluba pruža lokalna samouprava i pul mnogobrojnih sponzora koji čine ozbiljne privatne kompanije.\nFK “Inđija” nema sudskih sporova niti sporova pred arbitražnom komisijom zbog neisplaćenih ugovorenih obaveza.\nUlaganje u rad sa mlađim kategorijama je prioritetan zadatak koji je pred sebe postavilo rukovodstvo Kluba. Rezultat ovakvog opredeljenja je činjenica da je omladinski sastav FK “Inđija” u protekloj sezoni kao prvoplasirana ekipa izborila ulazak u Omladinsku ligu Srbije u kojoj će se takmičiti naredne godine. Pioniri i kadeti FK “Inđija” se takmiče u kvalitetnoj ligi Vojvodine, a predpioniri u Opštinskoj ligi Inđije.\nFK “Inđija” poseduje licencu za takmičenje u Jelen super ligi za sezonu 2010/2011. godine, a u postupku licenciranja je i za sezonu 2011/2012.\nI na kraju, FK “Inđija” je u poslednjoj takmičarskoj sezoni zauzeo predposlednje, petnaesto mesto, sa osvojenih 26 bodova, čime je ispunjen i poslednji uslov iz propozicija o takmičenju u Jelen super ligi.\nU propzicijama o takmičenju u Jelen super ligi Srbije se navodi:\nUkoliko se ukaže slobodno mesto u Jelen super ligi zbog odustajanja kluba (klubova) odluku o popunjavanju mesta donosi posebnom odlukom izvršni odbor FS Srbije, vodeći računa o interesima razvoja fudbalskog sporta u Srbiji, s tim da poslednje plasirani klub zbog očuvanja integriteta sportskog takmičenja obavezno ispada iz Jelen super lige Srbije.\nNapominjemo da je IO Fudbalskog saveza Srbije prethodnih godina u ovakvim situacijama u većini slučajeva donosio odluku da upražnjeno mesto popuni dotadašnji član Super lige Srbije i iz tog razloga očekujemo da isti kriterijumi važe i u ovom slučaju.\nZbog svega gore navedenog očekujemo da se Izvršni odbor Fudbalskog saveza Srbije, na sastanku 11. jula, prilikom donošenja odluke o popuni Jelen super lige Srbije, neće baviti političkim uticajima već isključivo fudbalskim uslovima i činjenicama, te da će iz tog razloga doneti pozitivnu odluku u korist FK “Inđija”.\nU Inđiji, 08. jula 2011. godine\nNestvaran preokret Bormuta za nadu, Lester sve dalje od LŠ


Zvezde Granda - snimanje emisije\nHome / Zvezde Estrade / Otkazano snimanje „Zvezda Granda“\n8. Oktober 2017\tZvezde Estrade 216 Views\nKako „Blic“ ekskluzivno saznaje, snimanje emisije „Zvezde Granda“ koje je trebalo da se održi u ponedeljak je otkazano.\nNaime, snimanje je bilo zakazano za ponedeljak i čitava ekipa trebalo je da se sastane u „Grandovom“ studiju u Košutnjaku, gde je trebalo da snime nekoliko epizoda. Međutim, snimanje je otkazano.\nJoš uvek nije poznato koji je tačan razlog sukoba i zbog čega se emisija „Zvezde Granda“ ne daje regularno, te kasni sa emitovanjem, kao što je juče bio slučaj.\nOvu informaciju nam je potvrdila i pevačica i članica žirija Viki Miljković.\nPodsetimo, nova sezona „Zvezda Granda“ trebalo je da počne prošle nedelje. Međutim, prva emisija se nije emitovala, a činilo se da će ista situacija biti i juče, međutim, epizoda je puštena nakon reprize TLZP, oko 22 časa.\nTags Estrada Estrada Vesti estrada.radio-stanice.org Zvezde Granda Zvezde Granda otkazano\nPrevious Dona Ares je porukom rasplakala mnoge\nNext Nela Bijanić otkrila: Imala sam seks na steni!\nRiba sa Stilom- Maja Begovic Promoviše godinama sjajan stil i nikada ne krši važno modno …\n11. März 2018\t1,457


ANEM :: Ovo su tri vrste korupcije u Srbiji\nOvo su tri vrste korupcije u Srbiji\nBeograd, 28.08.2012 (B92, Tanjug) - Nenamensko trošenje sredstava iz budžeta u direktnoj je vezi sa korupcijom i zbog toga rešavanje ovog problema zahteva puno angažovanje vlade i njenih resursa.\nOvo je izjavio profesor Ekonomskog fakultet u Beogradu Siniša Zarić naglasivši da korupcija ima nekoliko formi.\nPrva forma je sitna korupcija i to je onaj mali poklon koji se dobija za učinjenu uslugu, ali je druga forma korupcije kada državni službenici posežu za nekim resursima koji im ne pripadaju: koriste službeni automobil, telefone za privatne svrhe, prave račune, nenamenski troše novac.\nMeđutim, treća vrsta postsocijalističke korupcije je najsloženija: zove se klijentilizam podrazumeva odnos klijent-funkcioner. Klijent je obično predstavnik nekakvog privatnog interesa, za čije se propagiranje i priveligije bori državni funkcioner, u ulozi patrona ili principala.\n"To se pokazuje kao veliki problem zemlje i zahteva borbu. Jedan vid borbe je depolitizacija, drugi tip veća aktivnost regulatornih tela, iz oblasti borbe protiv korupcije, treći tip borbe jeste transparentnost, četvrti seča propisa. Postoji niz akata koji mogu da smanje ili umanje ove negativne pojave", tvrdi Zarić.\nPrema njegovoj oceni, sređivanja situacije u javnim finansijama je "pitanje zdrave ekonomije i uspeha vlade".\n"Možda kratkoročno vlada može da izgubi na popularnosti ali u ukupnom zbiru ona povratkom na zdrave finansije će uraditi jako mnogo. Tu ne znam šta bi bilo prvo a šta drugo, odakle i kako sa tolikim požarima izaći na kraj...", naveo je on.\n"Država je do te mere uzapćena da mi imamo mrežu tih odnosa o kojima se vrlo malo raspravlja. Preporučio bih telima koji se bave korupcijom da se zainteresuju za ove teorijske modele, da bismo mogli da ih prepoznamo. Može se desiti da se podzakonski ili čak zakonski akt menja u interesu jedne grupe", naveo je Zarić.\n"Moguće je da se jednim osmišljenim ponašanjem i uputstvima od strane vladinih organa stvari pomalo pomeraju. Nikako to neće moći brzo, ali korak po korak i stvoriće se mogućnost da napredujemo", ocenio je Zarić.


Brisel poručio Srbiji da mora da se oslobodi ruskih firmi - Leutar.net\nBrisel poručio Srbiji da mora da se oslobodi ruskih firmi\nNajvažnije države članice EU postigle su prećutni dogovor, zajedno sa čelnicima EU, da ne podižu ton oko odnosa Srbije sa Rusijom i da ne stavljaju ultimatum Beogradu oko uvođenja sankcija Moskvi do završetka izbornog procesa u našoj zemlji.\nU razgovoru sa nekoliko različitih izvora u državama članicama EU i NATO, stiče se utisak da na Šumanovom trgu i Zaventemu vlada prilično snažno uverenje da će se Srbija opredeliti da sledi politiku EU prema Rusiji i da će uraditi ono što mora (izbacivanje ruskih kompanija iz Srbije), a da neće napraviti ono što ne sme (destabilizacija Zapadnog Balkana).\n– U EU postoji razumevanje za Srbiju i njenu specifičnu poziciju, ali samo do 4. aprila, odnosno završetka izbora. Ako predsednik Aleksandar Vučić i njegova stranka pobede na izborima, očekuje se da Srbija uskladi svoju politiku sa EU prema Ruskoj Federaciji već u drugoj nedelji aprila, dok će, ako pobedi opozicija, taj rok biti produžen do formiranja nove vlade – rekao je za naš list visokopozicionirani izvor u jednoj od vodećih članica EU.\nMeđutim, diplomatski izvor „Nove“ u Briselu, odlično upućen u dosije odnosa Srbije i EU, podvlači da vlast u Beogradu već sada zna koje su crvene linije EU i njenih vodećih članica, odnosno šta Beograd mora da uradi i šta ne sme sebi da dozvoli da bi izbegao ozbiljne posledice u odnosima sa EU, uključujući i sankcije.\nPrva crvena linija se odnosi na „Gasprom“ i druge ruske državne, paradržavne i tajkunske kompanije. Za njih više nema mesta u EU, pa tako ne može da bude ni u Srbiji, imajući u vidu da je ona, praktično, kroz Sporazum o stabilizaciji i pridruživanju deo ekonomskog prostora EU. Beograd mora da pronađe modus kako će da se oslobodi svih ruskih firmi na svojoj teritoriji. Jedini eventualni popust, u tranzicionom periodu, mogao bi da bude da država ili neka srpska ili zapadna kompanija preuzme većinsku kontrolu nad NIS-om, odnosno da kupi od „Gasproma“ sedam ili više odsto akcija („Gasprom“ poseduje 56,15 akcija NIS-a), ostavljajući „Gasprom“, privremeno, kao manjinskog vlasnika. Sva pravna lica sa većinskim ruskim vlasništvom u Srbiji će biti stavljena pod sankcije i neće moći da posluju ni sa jednom drugom kompanijom – precizirao je naš dugogodišnji kontakt u evropskim institucijama.\nEvropska unija, naravno, neće ostaviti Srbiju na cedilu ako se bude pridružila sankcijama prema Ruskoj Federaciji\nSledeća crvena linija se odnosi na “izvoz” nestabilnosti u regionu. EU i NATO su, zasada, oprezni. ali nisu u alarmiranom stanju kada je u pitanju bezbednost u zapadnobalkanskom ataru. Štaviše, u Severnoatlantskoj alijansi više briga zadaje vlast Milorada Dodika u Republici Srpskoj i pojedine rusofilske strukture u Crnoj Gori nego prilike u Srbiji.\nRuski uticaj na vlast u Beogradu, prema izvoru našeg lista u Zaventemu, nije sistemske već pojedinačne prirode. Drugim rečima, Moskva ima u šaci pojedince u vlasti ili oko vlasti u Beogradu, ali nije u stanju da kontroliše ni kapilarno, ni dubinski, a ni krovno vlast u Srbiji.\nEventualni pokušaj destabilizacije Kosova, Crne Gore ili Bosne i Hercegovine, ne bi bio rezultat smišljene akcije zvaničnog Beograda već devijantnih delova vlasti. To je razlog zašto vlada umereni optimizam da će Beograd iskoristititi ukazanu priliku da izađe na kraj sa malignim rusofilskim elementima.\nU svakom slučaju ako bi Srbija prešla pomenute dve “crvene linije” potezi EU i njenih članica bi bili iznivelisani. Ne bi se krenulo odmah sa sankcijama. Počelo bi se sa upozorenjima, pa sa zaustavljanjem pregovora, obustavljanjem finansijke pomoći i investicija iz EU i njenih institucija, pa bi se tek onda prešlo na konkretne sankcije.


•\tTamara Tankosić – prilog: “Dečje bolesti zakazivanja pregleda”, emitovan u Jutarnjem programu Radio-televizije Srbije u decembru 2018. godine; •\tBratislav Ilić – serijal o nestajanju vode iz više jezera pod nazivom “Ode kao voda - prodaja struje ili popravka rešetke”, emitovan na Prvoj srpskoj televiziji i O2.TV od juna 2018. do januara 2019. godine; •\tMila Đurđević – prilog “Deca Srbije u ruskim kampovima: Nož i kalašnjikov”, emitovan na Radiju Slobodna Evropa u aprilu 2018. godine.\n•\tDragica Cvijović – tekst „Odlazi li užička transfuzija?“, objavljen u nedeljniku “Vesti” Užice u aprilu 2018. godine; •\tVelimir Perović – tekst “Masakr mladića u ‘Pandi’ država gura u zaborav”, objavljen u dnevnom listu Danas u oktobru 2018. godine. Onlajn mediji:\n•\tStefan Marković – tekst “Firma koja ‘krpi’ niške ulice u blokadi, a ugovore sa Gradom založila kod privatnika”, objavljen na portalu Južne vesti u avgustu 2018. godine; •\tJelena Veljković – serijal tekstova o nelegalnoj gradnji objekta na planini Golija, objavljen u decembru 2018. i februaru 2019. godine na portalu BIRN-a javno.rs; (1) (2) (3) (4) (5) •\tJelena Radivojević – tekst ”Ministar Popović imun na istragu u slučaju ‘Minel’”, objavljen na portalu KRIK-a u februaru 2019. godine; •\tAna Ćurić – serijal tekstova: Funkcioneri SNS – nezakoniti profesori, objavljen na portalu BIRN-a javno.rs u oktobru i novembru 2018. i februaru 2019. godine. (1) (2) (3) (4) (5)\nNagrade pobedničkim radovima i druga priznanja dodeliće se na svečanosti koja se tradicionalno održava na Fakultetu dramskih umetnosti u Beogradu, 7. maja 2019. godine u 18 časova.


Haos u Vašingtonu: Tramp preti uvodjenjem vanrednog stanja - Ekonomske Vesti\nHaos u Vašingtonu: Tramp preti uvodjenjem vanrednog stanja\n5. jan. 2019 5. jan. 2019 Andrija Matić 0 Comments\nAmerički predsednik Donald Tramp je, na izričito pitanje novinara ABC News, rekao da razmišlja o mogućnosti da proglasi vanredno stanje i tako stvori legalnu osnovu da zid na američko-meksičkoj granici izgradi američka vojska.\nTako bi Tramp svoje predizborno obećanje ispunio na teret sredstava koja stoje na raspolaganju Ministarstvu odbrane.\nAmerički mediji su puni razmatranja zakonskih osnova za ovo rešenje i komentara stručnjaka za budžet i zakonske nadležnosti predsednika.\nABC News se poziva na neimenovanog zvaničnika koji tvrdi da bi vojska mogla da gradi zid samo na delu granice u dužini od 115 milja, koji je u vlasništvu Ministarstva odbrane, ali to je tek 5 odsto od ukupno 2.000 milja duge granice.\nTramp prvi put pominje proglašavanje National Emergency, a upotreba vojske za izvodjenje „vojnih gradjevinskih projekata“ nepredvidjenih drugim zakonom, u takvom slučaju, jeste predvidjena u The National Emergency Act.\nAmerički stručnjaci za vojni budžet veruju da će američki predsednik, ukoliko stvarno pokuša da milijarde dolara vojnog budžeta preusmeri u nevojne svrhe, naići na oštro protivljenje jastrebova i u sopstvenoj Republikanskoj partiji.\nIz Demokratske stranke je Trampu već zaprećeno osporavanjem takvog rešenja na sudu .\nPošto je preuzela Predstavnički dom američkog Kongresa, demokratska većina je izglasala nekoliko mera, kojima je želela da otvori šest federalnih agencija pogodjenih blokadom rada vlade i produži finansiranje Sekretarijata za otadžbinsku sigurnost do 8. februara, kako bi se, navodno, dobilo vreme za diskusiju o sigurnosti granice.\nPredstavnik republikanske većine u američkom Senatu je, medjutim, izjavio da te mere neće biti stavljene na glasanje u tom domu dok se sa njima ne saglasi američki predsednik.\nA Tramp je na sastanku demokrata i republikanaca u Beloj kući, a prema tvrdnji demokrate Čaka Šamera, izjavio da je spreman da vladu u blokadi drži ne mesecima nego i godinama, ako je to u interesu nacionalne sigurnosti.\nAmerički predsednik je odbio da potpiše budžet za narednu budžetsku godinu jer u njemu nije predvidjeno 5,6 milijardi dolara za gradnju famoznog zida na američko-meksičkoj granici.\nZbog toga je oko 800.000 ljudi ostalo bez posla, plate ili socijalnih davanja.\nBlokada traje već 14 dana. Ali to nije najduži shutdown u američkoj istoriji: decembra 1995. godine je trajao 21 dan.\n← Nensi Pelosi: Zid je nemoralan odnos medju državama\nNarodna banka Srbije zaoštrila pravila za kreditiranje stanovništva →


Srbija uvodi sistem energetskog menadžmenta u lokalne samouprave | Biomasa\nPočetna Vesti Srbija uvodi sistem energetskog menadžmenta u lokalne samouprave\nSrbija uvodi sistem energetskog menadžmenta u lokalne samouprave\nUvodnim seminarom pod nazivom „Uspostavljanje sistema energetskog menadžmenta u jedinicama lokalne samouprave“, u organizaciji Ministarstva rudarstva i energetike (MRE) i Programa Ujedinjenih nacija za razvoj (UNDP) koji je održan 11. aprila 2016. godine u prostorijama Kluba poslanika i predstavljanjem UNDP/GEF projekta „Uklanjanje prepreka za promovisanje i podršku sistemu energetskog menadžmenta u opštinama u Srbiji“ započet je proces operativnog uvođenja energetskog menadžmenta u lokalnim samoupravama.\nSeminar je otvorio ministar pomoćnik ministra rudarstva i energetike, profesor Miloš Banjac i tom prilikom istakao da sistem energetskog menadžmenta ima ključno mesto u sprovođenju politike energetske efikasnosti koja je definisana Zakonom o efikasnom korišćenju energije i ispunjenju obaveza u pogledu uštede energije koje je Srbija preuzela kao članica Energetske zajednice. Seminar predstavlja pripremnu aktivnost za početak uvođenja sistema energetskog menadžmenta u jedinicama lokalne samouprave na osnovu Zakona o efikasnom korišćenju energije i nedavno usvojenih podzakonskih akata koji bliže uređuju ovu oblast. Po Zakonu, jedinice lokalne samouprave sa više od 20.000 stanovnika su obveznici sistema energetskog menadžmenta, što znači da imaju obavezu da imenuju potreban broj energetskih menadžera, donose plan i program energetske efikasnosti, sprovode mere energetske efikasnosti, dostavljaju godišnje izveštaje o potrošnji primarne energije i realizuju planirani cilj uštede energije koji je propisan Uredbom o utvrđivanju godišnjih ciljeva uštede energije.\nPripremne aktivnosti koje su obuhvatale razvoj zakonskog okvira i podizanje institucionalnih kapaciteta za sprovođenje energetskog menadžmenta u Srbiji realizovane su u periodu od 2009. do 2016. godine uz podršku Japanske agencije za međunarodnu saradnju (JICA), a nastavak podrške lokalnim samoupravama biće obezbeđen u okviru UNDP/GEF projekta. U svom pozdravnom obraćanju učesnicima, predstavnik JICA, gospodin Ryohei Anzai je istakao uspešnu saradnju sa MRE i UNDP.\nSkupu se obratio i dekan Mašinskog fakulteta profesor Radivoje Mitrović koji je objasnio da je Mašinski fakultet u Beogradu ovlašćen od strane Ministarstva da vrši teorijsku i praktičnu obuku za energetskih menadžera i ovlašćenih energetskih savetnika u skladu sa Zakonom i podzakonskim aktima koji regulišu ovu oblast. Profesor Mitrović je istakao važnost donacije Japanske agencije za međunarodnu saradnju u opremi i mernim sistemima za opremanje\nposebne laboratorije na Mašinskom fakultetu koja će služiti za praktičnu obuku energetskih menadžera.\nPomoćnik ministra, Miloš Banjac sa saradnicima detaljno je predstavio osnovne elemente sistema i obaveze koje sistem postavlja pred jedinice lokalne samouprave. Profesor Banjac je istakao da su se stekli svi potrebni pravni uslovi za početak uvođenja sistema jer su usvojeni svi neophodni podzakonski akti. Ciljevi uvođenja sistema su da se ostvare uštede energije i troškova za energiju u sektoru javne potrošnje, da se o tome obaveštava ministarstvo kao institucija koja je odgovorna za kreiranje energetske politike i da se doprinese postizanju ukupnog cilja za uštedu energije na koji se Srbija, kao članica Energetske zajednice, obavezala.\nŠef grupe za energetski menadžment, Vesna Rodić u svojoj prezentaciji je detaljno objasnila organizacionu strukturu energetskog menadžmenta, koja pravna lica su obveznici sistema i koji su njihovi zadaci, dok je koordinator projekta u UNDP, Dragan Urošević predstavio smernice za izradu godišnjeg izveštaja o ostvarivanju ciljeva uštede energije i način popunjavanja obrazaca za dostavljanje podataka.\nUNDP/GEF projekat predstavila je Maja Matejić, portfolio menadžer za energetiku u UNDP, i istakla da projekat zajednički sprovode Program Ujedinjenih nacija za razvoj (UNDP) i Ministarstvo rudarstva i energetike, a finansirju ga Globalni fond za zaštitu životne sredine (GEF) i UNDP sa 2,5 miliona dolara. Svrha ovog projekta, koji traje do decembra 2020. godine, je povećanje ulaganja u energetsku efikasnosti javnih zgrada i u komunalnih usluga, kao i da se dobrim upravljanjem unapredi njihova energetska i troškovna efikasnost. Projektni dokument i pismo sporazuma o zajedničkoj realizaciji projekta između Ministarstva rudarstva i energetike u ime Vlade Republike Srbije i UNDP potpisani su u oktobru 2015. godine. Planirano je da najmanje 30 opština bude podržano u sprovođenju zakonske obaveze uvođenja sistema energetskog menadžmenta i pratećeg informacionog sistema. Takođe, u okviru projekta predviđen je i grant od pola miliona dolara za kofinansiranje projekta energetske efkasnosti u deset opština. Grant će biti kombinovan sa sredstvima Budžetskog fonda i sprovodiće ga MRE u saradnji sa UNDP. Pored navedenog, projekat će obuhvatiti i dalji rad na unapređenju zakonodavnog okvira i podizanju kapaciteta na centralnom i lokalnom nivou za sprovođenje energegetskog menadžmenta.\nŠef odseka za energetsku efikasnost, Antonela Solujić predstavila je upravo objavljeni Javni poziv Ministarstva rudarstva i energetike za dodelu sredstava iz budžetskog fonda za unapređenje energetske efikasnosti radi finansiranja projekata u oblasti efikasnog korišćenja energije u 2016. godini u jedinicama\nlokalne samouprave. Gospođa Solujić je objasnila kakvi projekti dolaze u obzir za finansiranje, uslove i način na koji lokalne samouprave treba da se prijave za dodelu bespovratnih sredstava.\n1. Sistem energetskog menadžmenta u Srbiji, prof. Miloš Banjac, pomoćnik ministra, MRE\n2. Obaveze jedinica lokalne samouprave kao obveznika sistema, Vesna Rodić, rukovodilac grupe za energetski menadžment, MRE\n3. Smernice za izradu godišnjeg izveštaja jedinica lokalne samouprave, Dragan Urošević, koordinator projekta, UNDP\n4. UNDP/GEF projekat, Maja Matejić, portfolio menadžer za energetiku, UNDP\n5. Budžetski fond za unapređenje energetske efikasnosti, Antonela Solujić, šef odseka za energetsku efikasnost, MRE


Naslovna Ostalo Rukomet Nikola Karabatić spreman za Tokio\nJedan od najboljih rukometaša svih vremena, Nikola Karabatić, oporavio se od povrede desnog koljena i nakon sedam mjeseca pauze počeo je da trenira.\nEkip javlja da se Karabatić nada da će uspjeti da dostigne optimalnu formu, te da će biti u konkurenciji za tim Francuske koji će 23. juna početi pripreme za OI.\nKarabatić je 28. oktobra prošle godine operisao koljeno, minulog vikenda putovao je sa svojim timom Pari Sen Žermenom na gostovanje ekipi Eks-an-Provans u francuskom prvenstvu, ali još nije poznato kad će zaigrati takmičarske mečeve.\nNikola Karabatić je u dresu francuske reprezentacije sakupio više od 300 nastupa, a osvojio je dvije zlatne i jednu srebrnu medalji na Igrama, kao i četiri svjetske i tri evropske titule prvaka.\nPrethodni tekstIzabran tim sezone u Premijer ligi\nSljedeći tekstKošarkašice Crne Gore ubjedljivo poražene od Hrvatske\nSrdjan 25/05/21 2:18 At Utorak, 25 Maja 2021, 2:18\nKarabatic nije ni blizu nivo igraca koji je bio ranije…Previse davi loptu i usporava napade\nBalsa 25/05/21 2:21 At Utorak, 25 Maja 2021, 2:21\nSrecno Nikola !\nSmatram da nije igrac kakav je bio ranije …\nSvjetsko prvenstvo očekuje crnogorsku reprezentaciju.


Opštine u Srbiji na internetu - Marić Dragan\nOpštine u Srbiji na internetu\nZavršili se izbori ‘’prekomponovanja’’ po opštinama tako da možemo videti i šta nam opštine nude na internetu njihove zvanične web prezentacije.\nU Srbiji postoji nešto preko stopedeset opština radio sam sa 153 opština u Srbiji. Prvo pitanje koliko opština ima svoju internet prezentaciju?\nSa grafikona vidi se da 6% tj 9 opština trenutno nema svoju internet prezentaciju (neke od opština koje nemaju web sajt su Ćićevac, Čuprija, Mali Iđoš, Varvarin, Ivanjica i dr), još desetak opština ima svoju internet prezentaciju koju je vreme pregazilo i sigurno ne prezentuje opštinu na pravi način (recimo opština Aleksandrovac, Kuršumlija i dr).\nPostoje i web prezentacije opština koje ne rade, jednostavno kao da ne postoje osobe zadužene za njihov rad (opština Sjenica ne radi navigacija, ne može se kretati kroz prezentaciju). U trenutku istraživanja opštini Bujanovac i Žabari internet prezentacije su ‘’hakovane’’. Zanimljivo je i da na zvaničnom sajtu opštine Lapovo postoji mogućnost marketing oglašavanja, što je možda i jedini takav primer.\nOno što je pohvalno da dosta opština na svojim sajtovima ima e upravu ili e servis (zavisi kako su ga koje opštine nazvale) ali ovi servisi nisu na svim prezentacijama i u funkciji. Najčešći servisi koji opštine su ponudile svojim posetiocima je pitajte predsednika, virtuelni matičar, naručivanje dokumenata i sl.\nJednu stvar sam prilikom istraživanja primetio da više od trećine opština nema istaknutu email adresu na svom sajtu, imaju kontakt formu ali ukoliko neko želi direktno da pošalje na email adresu opštine ne može da pronađe na kojoj adresi bi mogao da pošalje email.\nOpštine na društvenim mrežama\nAko govorimo o zastupljenost na društvenim mrežama tu je priča takođe jako loša ispod 20% opština ima svoje naloge na nekoj od društvenih mreža (uglavnom je to facebook) dosta opština ima pogrešne naloge na facebook-u tj lične naloge a ne stranice što je ogromna greška. Takođe veliki broj opština nije integrisala svoje naloge na društvenim mrežama sa svojom web prezentacijom pa je i teže ustanoviti koji nalog je zapravo zvanični nalog opštine. Twitter nalog imaju tridesetak opština u Srbiji ali većina je ne aktivna ili loše aktivna, u smisli da komuniciraju jednosmerno, da samo podele link sa FB statusom i sl.\nDigitalna agenda je u februaru 2012 godine izdala IV verziju smernice za izradu web prezentacija organa državne uprave, ono što se sada može reći za internet prezentacije opština je da jako mali broj zapravo se pridržavao ovim smernicama u izradi web prezentacija. Više je nego očigledno da opštine još uvek se nisu okrenule web-u kao jednom od načinu za pružanje informacija svojim građanima i da stvore uslove za brže i jednostavniju komunikaciju što bi svakako na kraju dovelo i do zadovoljnije građane a samim tim i više glasača :).\nОбјављено 6. децембра 2012. 8. децембра 2012. Аутор Maric DraganКатегорије Web tehnologije\nПретходно Претходни чланак: WordPress web sajt prilagoditi mobilnim uređajima\nСледеће Следећи чланак: Google navigacija za Srbiju možemo mi to


30. jul, 15:35\nU kući nestale porodice pronađena noga 0 Podeli Podeli na facebook Podeli na twitter Podeli na viber Pošalji na mail\n21.04.2011. / 15:34\nPolicija u Nantu, koja je vršila istragu povodom nestanka jedne porodice, jutros je pronašla jednu nogu ispod terase kuće u kojoj je živela šestočlana porodica.\nČlanovi šestočlane porodice - otac, majka i četvoro dece - nestala je pre više od dve nedelje u Nantu, na zapadu Francuske zbog čega je policija pokrenula istragu.\nPrilikom prvog pretresa kuće nisu pronađeni nikakvi tragovi krvi niti bilo kakvog nasilja.\n"Istražni organi jutros su pronašli deo ljudskog tela ispod terase porodične kuće. Reč je o delu noge", izjavio je na konferenciji za novinare tužilac u Nantu Gzavije Ronsen i dodao da će od sada istraga biti preusmerena na otmicu ili ubistvo.\nOn je precizirao da nikakvi tragovi nasilja nisu pronađeni, a da su u kući svi ormani ispražnjeni.\nTužilac nije želeo da navede više detalja o ovom slučaju.\nPorodica je živela povučeno i skoro se ništa o njima ne zna osim da je reč o 50-godišnjem muškarcu, njegovoj 49-godišnjoj supruzi i deci uzrasta od 13, 16, 18 i 21 godine.\nPre nestanka direktor škole koju je pohađalo dvoje od četvoro dece primio je poruku u kome je obavešten da je otac porodice dobio premeštaj i da se porodica seli u Australiju.\nDirektor je primio i ček kojim se izmiruju svi troškovi u vezi sa školarinom.\nPrema nekim izjavama otac porodice bio je tajni agent i u okviru programa zaštićenih svedoka, dok se pojavila i informacija da su na automobilu marke "golf", crne boje koji je pripadao majci, a koji je bio parkiran u garaži u blizini kuće vidljivi tragovi ispisani rukom: "Imala si pravo. Nedostaješ nam. PK".


Aktuelno – Страна 2 – Sportske vesti\nHome / Aktuelno (strana 2)\nNOVOGODIŠNJE FUDBALSKE MAJSTORIJE Savez sportova organizuje turnire na kojima će umeće pokazati pioniri i veterani\n25. новембра 2016.\tLeave a comment 896 pregleda\nKRUŠEVAC – Uskoro kreću dva popularna fudbalska turnira koje tradicionalno organizuje Savez sportova grada Kruševca, za pionire Liga budućih šampiona i za bivše asove zelenih terena Liga veterana. Fudbalerčići počinju takmičenje već 3. decembra, igraće se do kraja februara iduće ...\nVELIKO INTERESOVANJE ZA ZVEZDU Za superligaški derbi u kome Napredak dočekuje lidera na tabeli karte se u četvrtak puštaju u prodaju\n12. новембра 2016.\tLeave a comment 1,234 pregleda\nUvek do sada za prvenstvene utakmice Napretka i Crvene Zvezde u gradu pod Bagdalom vladalo je veliko interesovanje, ali je sada još i veće jer po plasmanu na tabeli ova predstava je derbi Superlige. Utalmica se na stadionu Mladost igra ...\nAUTOGRAMI GOBELJIĆA I UROŠEVIĆA Standardni prvotimci Napretka produžili ugovore do leta 2018. godine\n6. новембра 2016.\tLeave a comment 869 pregleda\nMarko Gobeljić (24) i Sčobodan Urošević (22), standardni prvotimci Napretka, produžili su ugovore sa klubom do 2018. godine. Ućinili su to iz zahvalnosti i poštovanja prema klubu u kome su stekli punu fudbalsku afirmaciju. Gobeljić je u redove Čarapana ...\nUSPEŠNIMA VIŠE PARA IZ BUDZETA Predsednik Komisije za sport Miomir Božilović, najavljuje novi sistem raspodele\n4. новембра 2016.\tLeave a comment 2,915 pregleda\nNovoizabrana Komisija za sport Grada Kruševca, održala je samo četiri sednice, ali je već vidno da je dobro zasukala rukave sa namerom da promeni ustaljene navike oko finansiranja sportskih klubova i drugih aktivnosti parama iz budzeta. Pogledom unazad uočeni su ...\n30. октобра 2016.\tLeave a comment 6,211 pregleda\nPod Bagdalom je svima potpuno jasno, ali i prijateljima ovog sporta gde god je gostovao, da Napredak ove jeseni igra, kako sve češće ilustrativno govore – „uvozni“ fudbal. Serija dobrih rezultata ih je dovela do mesta odakle put vodi u ...\nJEREMIĆ POJAČAO KOŠARKAŠE NAPRETKA U klubu smatraju da će sada igrati tvrđe, brže i jače\n26. октобра 2016.\tLeave a comment 666 pregleda\nMarko Jeremić (25) bivši košarkaš „stare“ i one silne Vojvodine, a poslednje sezone Mladosti iz Mrkonjić Grada (BiH) došao je u redove Napretka i znatno pojačao ekipu na pozici „dvojke“. – Dolaskom Jeremića dobili smo dobrog šutera, a ...\nFRIMPONG POČEO DA TRENIRA Pouzdani štoper je zbog povrede pauzirao pet utakmica\n26. октобра 2016.\tLeave a comment 667 pregleda\nAkvasi Frimpong, pouzdani Napretkov igrač u zadnjoj liniji tima, zbog povrede lože protiv Čukaričkog napustio je igru već u 10 minutu, potom je morao da pauzira narednih pet prvenstvenih utakmica, oporavio se i počeo da trenira. – Frimong ...\nNAPREDAK ČASTI DAME I DECU Na nedeljnoj utakmici sa Borcem za njih će biti besplatan ulaz\n25. октобра 2016.\tLeave a comment 733 pregleda\nPosle osam ovojesenjih odličnih partija u Superligi, fudbaleri Napretka u nedelju dočekuju na svom stadionu ekipu iz komšiluka, čačanski Borac, uvereni da će pobedničku seriju nastaviti. Znaju da sa „grebićima“ nikad nije bilo lako i zato očekuju pomoć svojih ...\n23. октобра 2016.\tLeave a comment 1,443 pregleda\n23. октобра 2016.\tLeave a comment 1,777 pregleda


Početna / Timočka Krajina / Bor / Bor: Raspisan konkurs za su/finansiranje projekata iz oblasti kulture\nTimočka 14/05/2021 | 19:45\tBor, Vesti, Kultura, Timočka Krajina\nGrad Bor raspisao je i ove godine Konkurs za finansiranje ili sufinansiranje projekata iz oblasti kulture.\nKonkurs je otvoren do 22.maja, a za ove namene u gradskom budžetu opredeljeno je 1.5 miliona dinara.\nPravo učešća imaju ustanove, umetnička i druga udruženja iz oblasti kulture, kao i pojedinci (umetnici, saradnici, odnosno stručnjaci u kulturi) koji svoju prijavu moraju podneti u saradnji sa pravnim licem, a u okviru 15 oblasti kulturnih delatnosti.\nMaksimalan iznos koji može biti odobren po projektu iznosi 300.000 dinara za projekte koji će se realizovati od 1. juna do 30. novembra.\nSve programske aktivnosti u okviru podnetih predloga projekata moraju biti planirane i realizovane u skladu sa važećim epidemiološkim merama.\nPrethodna Futsal ekipa OŠ „Desanka Maksimović” iz Zaječara osvojila drugo mesto na Međuokružnom takmičenju u Kuršumliji\nSledeća U Srbiji promenljivo oblačno, najviša dnevna temperatura do 23 stepena


Podzemna garaža - projekat u martu, radovi u aprilu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Podzemna garaža - projekat u martu, radovi u aprilu\nPodzemna garaža - projekat u martu, radovi u aprilu\nProjekat prve javne podzemne garaže u Kragujevcu biće završen do marta. Uporedo sa projektovanjem vode se pregovori sa potencijalnim investitorima. Kako Radio televizija Kragujevac nezvanično saznaje najozbiljnija ponuda do sada stigla je od jedne italijanske kompanije.\nProjektovanje prve javne podzemne garaže u Kragujevcu ulazi u završnu fazu. Ovaj obiman posao poveren je Direkciji za urbanizam. Projektanti su već započeli razgovore sa nadležnim preduzećima oko neophodnog izmeštanja podzemnih instalacija.\nKako smo i ranije objavljivali koncept gradnje podrazumeva upotrebu savremenih materijala i gotovih elemenata. Projekt, čija je izrada u toku, obuhvataće celokupan prostor predviđen za izgradnju garaže, od hotela ''Kragujevac'' do robne kuće ''Beograd''.\nKako nezvanično saznajemo radovi na izgradnji garaže mogli bi da počnu u aprilu. Prema informacijama do kojih smo došli vlada veliko interesovanje investitora, a do sada je najkonkretniju ponudu dostavila jedna kompanija iz Italije.


Kakvo je vreme na drugim planetama? – Portal NA VODI\n08. 10. 2019. 08. 10. 2019. milosMALI2001 0 Comment Brodsko zvono, Iza horizonta Galaksija, Nauka\nMeđutim, još je bizarnije to što na Veneri postoji „sneg“, iako se ne radi o vrsti snega koji bi bio podesan za grudvanje. Sačinjavaju ga bazaltni zaleđeni ostaci metala koji su isparili u Venerinoj atmosferi.\nIpak, posetioce ne bi trebalo da brine da ći ih tresnuti kamen u padu, jer bi se pre toga već smrzli odmah po dolasku – prosečna temperatura iznosi -200 stepeni celzijusa.\n„Stene sa naše planete bi isparile u tečnost ili gas na ovoj egzoplaneti“, kaže Lauden. Takođe, kiša je od topljenog stakla. I pada postrance.\nMnoge od ovih egzoplaneta su u takozvanoj „Zoni Zlatokose“, odnosno nisu ni preblizu ni predaleko od njihovog sunca. Nažalost, mnoge od njih su verovatno takođe „zaključane“ u sinhronu rotaciju u odnosu na svoju zvezdu.\nTo znači da su uvek istom stranom okrenute prema telu oko kog kruže – kao što je ista strana Meseca uvek okrenuta ka Zemlji.\n„Kada pravimo kompjuterske modele, orkanski vetrovi duvaju sa dnevne na noćnu stranu“, kaže Lauden.\n„To je posledica efekta sinhrone rotacije. Na jednoj strani planete postaje mnogo toplije nego na drugoj, a jaki vetrovi su posledica toga, sa ciljem da se prerasporedi toplota na planeti.“\n„Sva voda u tečnom obliku na dnevnoj strani ispari u oblake, koje vetar nosi na noćnu stranu, a onda se tamo zalede i iz njih pada sneg. Tako da je jedna strana planete pustinja a druga je polarna.“\nIzvor: BBC & Danas


NIJE SVE U CRTAMA LICA: Kako prosečni muškarc uspe da smuva lepoticu? - Informer\nSigurno i u vašem okruženju postoji neki par koji vam deluje nespojivo: ona lepotica, a on... debeljuškast, proćelav, prosečan. A opet, srećni su i veza im prosto cveta, dok se vi pitate u čemu je stvar\nAko isključimo ono što cinicima odmah pada na pamet ("Da, sigurno je pun kao brod", kažu uz prezriv izraz lica), postoji li neka tajna koja gospodinu Prosečnom omogućava da smuva najlepšu devojku u kraju? Pa se još posle venčaju i dobiju cakanu decu, nabave kuče i žive srećno do kraja života...\nKažu naučnici - lepotice padaju na suštinu.\nAnalizirajući rezultate, istraživači su utvrdili da se u vezama u kojima je "jača" polovina istovremeno i lepša, dame, kada naiđu na neke teškoće, često suočavaju sa surovim stavom "To je tvoj problem, reši ga". Sa druge strane, manje privlačni muškarci reaguju drugačije, osnovna poruka koju njihove partnerke dobijaju je "Tu sam, rešićemo to zajedno", kakav god da je problem u pitanju.\n- Možda manje privlačni muškarci imaju izraženiji osećaj zahvalnosti kada su u vezi sa lepoticom, i više se trude da održe vezu, pružajući partnerki podršku i razumevanje - kaže dr Bendžamin Karni, profesor socijalne psihologije na UCLA.\n- Sa druge strane, muškarac koji je privlačniji od svoje partnerke svestan je svojih mogućnosti i manje je spreman na emotivna ulaganja koja svaka ozbiljna veza traži. Interesantno je da u takvim vezama izostaje i bezrezervna podrška partnerke, kao da i žene onda prate taj obrazac ponašanja koji zgodni muškarci nameću i onda na kraju niko nije srećan.\nDr Karni takve odnose objašnjava teorijom društvene razmene: ljudi prosto na nesvesnom nivou odmeravaju pluseve i minuse koje neki odnos donosi. Na primer, muškarac izgleda prosečno, ali je odan, pun podrške i spreman da se posveti partnerki - ona će u izvesnom smislu zanemariti njegov izgled, i ući u vezu koja donosi mnogo ljubavi i svakodnevne pažnje.\n- Statistike su takve da iz nekog razloga lepi ljudi imaju za 36 odsto veće šanse da dobiju ćerku nego sina - kaže dr Satoši Kanazava sa Londonske škole ekonomije i političkih nauka.\n- Zahvaljujući genetici i takvom evolutivnom razvoju, a s obzirom na to da je fizička lepota isključivo stvar genetskog nasleđa, na svetu prosto ima više lepih žena nego lepih muškaraca - dodaje dr Kazanava.\nBrak lepota ljubav veza vernost lepe žene trud ružni muškarci suština


Edin Džeko – Golčina Francuzima u sred Pariza koja je podigla Bosance na noge (VIDEO) ⋆ Mreža\nFudbalska reprezantacija Bosne i Hercegovine u kvalifikacijama za Evropsko prvenstvo 2012. godine koje se održavalo u Poljskoj i Ukrajini bila je čini se nikad bliža plasmanu na prvi EURO u istoriji postojanja državnog tima.\nBorbu za plasman BiH je počela početkom septembra pobedivši Luksemburg u gostima sa 3:0, da bi samo par dana kasnije na stadionu “Asim Ferhatović Hase” doživela poraz 2:0 od prejakih Francuza. Iako su dobili Rumune na svom terenu posle remija sa Albanijom, usledio je poraz od Rumuna koji ih je doveo u nezgodnu poziciju, ali onda je usledio niz od četiri sjajne, uzastopne pobede.\nU Zenici su pali Albanci, Belorusi i Luksemburžani, a nije se bolje provela ni Belorusija u sred Minska. Osokoljeni ovim zaista impresivnim nizom, BiH je kao drugoplasirana otputovala u Pariz, na megdan Francuzima. Francuzi su imali 20 bodova, a Bosna i Hercegovina 19, pa u slučaju trijumfa na stadionu “Francuska” Bosanci bi uspeli da obezbede plasman na EURO 2012. godine u Poljskoj i Ukrajini.\nBila je to sjajna šansa za ekipu koju je tada sa klupe vodio Safet Sušić.\nOd prvog minuta igrači Bosne i Hercegovine su krenuli svim silama prema golu Huga Lorisa. Iz minuta u minut su se smenjivali napadi izabranika Safeta Sušića pred golom Francuza, ali napadači nisu bili dovoljno precizni. Može se reći da je BiH bila potpuno dominantna i osim akcije iz koje su Francuzi, iz ofsajda dali gol, domaći igrači nisu napravili ozbiljnije akcije pred golom protivnika u prvom poluvremenu.\nU istom periodu BiH je čak sedam puta zapretila Lorisu. Videla se u tim trenucima velika želja i vera u pobedu. Nakon nekoliko propuštenih prilika “Zmajevi” su u 40. minutu došli do vođstva. Lopta je posle dodavanja saigrača stigla do Edina Džeka koji se sjajno okrenuo i matirao Huga Lorisa za veliko slavlje oko 15.000 gostujućih navijača na stadionu u Parizu. Pobeda i plasman na EURO bili su na dohvat ruke zahvaljujući bravuri koju je izveo sjajni Edin Džeko.\nMeđutim, Safet Sušić je u ovom susretu imao velikih problema sa povredama svojih igrača. Na poluvremenu je bio primoran da zbog povrede iz igre izvadi Kenana Hasagića, a na gol pošalje Asmira Begovića. Petnaestak minuta kasnije i Mensur Mujdža je zbog povrede morao da napusti igru, a umesto njega je ušao Darko Maletić, pa je reprezentacija BiH napravila dve izmene prinudno, zbog povreda.\nU drugom poluvremenu su Francuzi krenuli dosta agresivnije, dok su se igrači BiH više orijentisali na kontranapade iz kojih su nekoliko puta ozbiljno zapretili, ali je Loris bio sjajan na golu. I koliko god da su se gosti trudili da sačuvaju povoljan rezultat, u 77. minutu su Francuzi, ipak, izjednačili.\nNasrija je srušio Spahić, a sudija Tomson pokazao je na belu tačku. Nasri je sigurno izveo jedanaesterac i poravnao rezultat na 1:1. Do kraja meča obe ekipe imale su svoje šanse, ali nije bilo promene rezultata. Reprezentacija BiH se morala zadovoljiti baražom gde se susrela sa reprezentacijom Portugala i posle utakmice bez golova u Zenici, izgubila u Lisabonu rezultatom 6:2, pa je ostalo žaljenje za jednom od najboljih utakmica u istoriji reprezentacije Bosne i Hercegovine, koja nije krunisana pobedom, čime je direktan plasman na EURO “pao u vodu”. Podsetite se sjajnog gola koji je postigao Edin Džeko i kojim je u sred Pariza doneo nadu za plasman na EURO svojim zemljacima:


Romi na socijalnoj margini - Studio B\nRegionalno istraživanje o položaju Roma na zapadnom Balkanu sprovedeno 2017. godine pokazalo je da se marginalizovani Romi i dalje suočavaju sa graničnim pristupom mogućnostima u svim aspektima ljudskog razvoja, od osnovnih prava, preko zdravlja, obrazovanja, stanovanja, zapošljavanja do životnog standarda. Ne bi trebalo da je tako, imajući u vidu činjenicu da su zahvaljujući angažovanju državnih institucija i međunarodnih organizacija u prethodnom periodu učinjeni brojni pozitivni pomaci u oblasti obrazovanja, zapošljavanja, stanovanja i zdravstvene zaštite, ali je to još uvek nedovoljno da bi moglo da se govori o trajnim rešenjima koja će da iskorene takav jaz koji postoji između marginalizovanih Roma i njihovih neromskih suseda. A taj jaz izražen je najviše kod mladih marginalizovanih Roma starosti od 18 do 24 godina koji imaju skoro upola manje šanse da budu uključeni u zaposlenje, obrazovanje ili obuku(27%) u poređenju sa 58% neromske omladine, što dalje dodatno blokira mogućnosti za njihovo pristojno zaposlenje i stvara doživotne imlikacije.\nPrema zvaničnim podacima, u Srbiji je nezaposleno više od 27.000 Roma, dok prema nezvaničnim podacima taj broj premašuje čak 100.000. radno sposobnih pripadnika te manjine. Najveći problem, objašnjavaju stručnjaci, predstavlja to što veliki broj njih nema završenu osnovnu školu, što ih na kraju, dodatno lišava mogućnosti uključivanja u procese modernizacije i nalaženja savremenih poslova. Brine i to što se s druge strane, Romkinje nalaze u posebno teškom položaju, o čemu svedoči podatak da je broj nezaposlenih Romkinja četiri puta veći u odnosu na broj nezaposlenih Roma.\nNeškolovane, dvostruko diskriminisane, najpre u sopstvenoj kući, pa potom i u spoljnom svetu, takvim ženama retko kad se ukaže prilika da se ostvare u nekoj drugoj ulozi, osim u ulozi majke. I uprkos tome što su zakoni solidni i u skladu sa evropskim standardima, nedostaju mehanizmi koji bi omogućili eikasno praćenje njihove primene, a to je, kako stoji u izveštaju Saveta Evrope, nešto što se mora što pre promeniti. U tom pogledu, Srbija je započela pilot – projekat saradnje sa odabranim gradovima i opštinama, u okviru GIZ-ovog projekta „Inkluzija Roma i drugih marginalizovanih grupa u Srbiji“, čime je Vlada Srbije pokazala da je opredeljena da inkluzija romske zajednice ne bude samo priča, ideja i želja.\nSveukupni položaj Roma je loš, a stanje alarmantno u gotovo svim segmentima svakodnevnog života, bilo da je u pitanju zaposlenje, stanovanje, pristup obrazovanju ili službama zdravstvene zaštite, pa je zato prema preporukama Saveta Evrope potrebno najbrže moguće uspostaviti mehanizme za prikupljanje podataka o tome kojim pravima i u kojoj meri, pripadnici nacionalnih manjina imaju pristup, a na osnovu tih podataka zatim uspostaviti, prilagoditi i usmeriti buduće manjinske politike.


Dozvolite nam da Vam pomognemo u rešavanju finansijskih problema i potreba!\nEurobanka Direktna nudi svojim klijentima, fizičkim licima, moderne i inovativne bankarske proizvode i usluge prilagođene njihovim potrebama i navikama. Prepustite se uslužnom servisu naših zaposlenih i uživajte u sigurnosti jedne od najvećih bankarskih grupacija u regionu Jugoistočne Evrope.\nIzaberite neki od proizvoda iz naše palete:\nIskoristite privilegije otvorenog računa u Eurobank Direktnoj! Nastojeći da zadovolji potrebe svih kategorija klijenata, Eurobank Direktna je kreirala četiri paketa tekućih računa.\nDa li ste zainteresovani za atraktivnu kamatu na štednju uz sigurnost jedne od najvećih bankarskih grupacija iz regiona Jugoistočne Evrope - Eurobank Group?\nZa trenutke koji se pamte potrebno je imati stabilnog partnera.\nVreme je da kažete DA našem Stambenom kreditu, jednostavnoj I brzoj obradi Vašeg zahteva i Vašem budućem Savetniku za stambene kredite koji Vas čeka uz osmeh u svakoj ekspozituri Eurobank Direktne.\nUmesto keša držite u Vašem novčaniku jednu od platnih kartica Eurobanke!\nEurobank a.d. Beograd je ovlašćeni Zastupnik u poslovima osiguranja od 2009. godine. Na ovaj način banka je dodatno obogatila ponudu i kvalitet proizvoda, omogućivši svojim klijentima da brojne proizvode osiguranja kupe na šalterima banke.\nEurobanka kao pravni sledbenik Nacionalne štedionice servisera konverziju deviznih uloga u obaveznice Republike Srbije i isplatu dospelih tranši za štediše banaka koje su u postupku stečaja ili likvidacije.\nUverite se i sami, svratite u najbližu ekspozituru naše Banke, ili nas kontaktirajte na office@eurobank-direktna.rs\nPravila poslovanja brokersko-dilerskog odeljenja


SRBIJA NA ISTOKU ILI ZAPADU\nDodir reči :: DISKUSIJE I RAZGOVORI :: POLITIKA\nod sebastjan taj Pet 14 Okt 2016, 18:59\nU sve većim i sve više rastućim tenzijama izmedju Rusije i Nato-a, Srbija traži svoje mesto.\nSred Balkana okružena zemljama EU i NATO-a saveza Srbija i Srpski narod pokušavaju da se što je bolje moguće, bezbedno pozicioniraju, ali gde ? Opredeljenje i pravac kojim se već više godina ide je direktno članstvo u EU. Što se tiče samog geografskog položaja, zatim zemalja u okruženju i ekonomskih tokova, to bi bilo verovatno najracionalnije rešenje. Ali članstvo u EU podrazumeva kompletno političko pa i vojno svrstavanje na stranu zapadne alijanse koja je zauzela konfrotirajući stav prema Rusiji.\nNe tako davno ...svi mi ..Srpski narod u obe zemlje ...imali smo direktan vojni sukob sa Nato-om. Politički ciljevi i stavovi su nam dijametralno suprotni, pripadnost nekom narodu, sami koreni, versko opredeljenje jezik i kultura su potpuno različiti, istorija nam je opterećena ratovima, sadašnjost istim tim ratovima iznudjena, a budućnost neodredjena i rizična u stalnoj tenziji da ne zapadnu u nove sukobe zbog silom nametnutih rešenja. Kroz istoriju gledano i u prvom i drugom svetskom ratu, pa i sada ovim skorašnjim oružanim sukobima na ovim prostorima, neprijateljstvo i ratovi su vodjeni baš sa istim onim zemljama kojima sada težimo. Da li zaista osećamo da nam je to ispravan put?\nDa li bi Srbija i Srpski narod u dve zemlje ostvarili svoje ciljeve u EU, i koji su to uopšte ciljevi, ponekad se zapitam, ili bi se radije okrenuli Ruskoj zemlji koja nam je i po jeziku i po kulturi i po političkim ciljevima najbliža, ili da kažem duhovno srodna, ali geografski i teritorijalno odsečena. Opet kroz istoriju gledano, od Rusije smo uvek imali zaštitu, koju i sada dobijamo. Ako ne vojnu, onda političku, kroz institucije UN-a i saveta bezbednosti, a što opet ni malo nije beznačajno. Pripadamo istom narodu, sa sličnim jezikom, iste smo vere i političkih ubedjenja. I da li bi približavanje zapadnoj alijansi ...korak po korak ...bilo ono što zapravo želimo?\nI da li je onda Srbiji mesto na zapadu ili na istoku ? I koja je cena svrstavanja na stranu zapada, a koja ako ostanemo privrženi istoku?\nRe: SRBIJA NA ISTOKU ILI ZAPADU\nod Sanjalica taj Pon 24 Okt 2016, 15:41\nS obzirom da geografski smo na takvom mestu izmedju istoka I zapada, uvek cemo biti na meti. Svi bi da nas osvajaju.Tako je I istorija pokazala. Pokusano je da budemo nesvrstani, mislim da jos uvek pripadamo ali da se na to zaboravilo. Bilo na koju stranu imali bi posledice druge strane. Ono sto mislim je da bi trebalo istoku , ipak smo mi slovenske duse.


EU finansira infrastrukturno opremanje Industrijske zone u Paraćinu - Ekonomija - Dnevni list Danas\nPočetna » Ekonomija » EU finansira infrastrukturno opremanje Industrijske zone u Paraćinu\nU Paraćinu je danas započela realizacija projekta „Infrastrukturno opremanje Industrijske zone Zmič“ koji sprovodi Evropska unija i opština Paraćin, vrednosti 300.000 evra.\n0Piše: Beta 17. juna 2019. 15.55\nEvropska unija preko programa EU PRO podržava sa više od 4,5 miliona evra devet lokalnih samouprava, uključujući i Paraćin, u kojima se realizuju projekti unapređenja poslovne infrastrukture doprinoseći tako unapređenju ukupnog poslovnog okruženja u Srbiji i privlačenju investicija, a time boljem životu stanovništva.\n„Pored industrijske zone, podržali smo i unapređenje Geografskog informacionog sistema i pružamo podršku lokalnim preduzetnicima da unaprede svoje poslovanje i konkurentnost“, rekla je Olivera Kostić.\nGrađevinski radovi bi trebalo da budu gotovi za tri meseca. Rezultat ove investicije biće 300 novih radnih mesta kod investitora u Industrijskoj zoni Zmič.\n„Još dva strana preduzeća čekaju parcelaciju i izgradnju industrijskog parka i oni bi trebalo da zaposle veliki broj radnika u narednih nekoliko godina. Jedan od njih je švedski Rimaster koji je najavio zapošljavanje 1.000 radnika, rekao je Paunović.\nEU, Evropska unija, Industrijska zona Zmič, Olivera Kostić, Paraćin, Saša Paunović, Zmič\nČak 41 odsto mladih u Srbiji ima negativnu reakciju na pomen EU


Asfaltiranje u MZ Ravni - Radio Luna\nPogodni vremenski uslovi omogućili su da se ubrzaju aktivnosti na izgradnji putne infrastrukture, kako u seoskim, tako i u gradskim mesnim zajednicama.\nJKP „Niskogradnja“ danas završava asfaltiranje poslednjeg od ukupno pet putnih pravaca, koliko je proteklih nedelja urađeno u MZ Ravni. Ukupna vrednost ove investicije je oko 4 miliona dinara. Nakon obilaska radova,u zaseoku Gornji Starčevići, gde je u toku asfaltiranje putnog pravca u dužini od 180 m, direktor JP Užice razvoj Nikola Maksimović naveo je da je ove godine u MZ Ravni urađeno oko kilometar asfaltnog puta.\n„Uzevši u obzir zahteve meštana, prema njihovim potrebama u ovom delu mesne zajednice, uradili smo putne pravce koji će im olakšati aktivnosti vezane za poljoprivredu, ali i funkcionisanje uošte.“\n„Nakon završetka asflatiranja u Ravnima radovi se nastavljaju u MZ Skržuti i MZ Bela Zemlja. Pokušaćemo da što više mesnih zajednica da uradimo do kraja godine i očekujemo u narednih dva ipo meseca, koliko će trajati građevinska sezona, da završimo što više putnih pravaca iz udruženih sredstava mesnih zajednica“- naveo je Maksimović.\nPrema rečima direktorke JKP „Niskogradnja“ Snežane Milutinović građevinska sezona je pri kraju, ali radovi su u punom jeku.\n„Imamo još nekoliko sela u kojima se izvode radovi, Krvavci, Potpeće, Potočanje dok su u Stapari radovi završeni sa jučerašnjim danom. Takođe, odvijaju se aktivnosti na većim gradskim ulicama kao što je Dušana Popovića. Trenutno su na terenu i ekipe koje rade prekope od gasa, vodovoda i sitne popravke po gradu.“\nMilan Starčević, meštatin sela Ravni, zaseoka Gornji Starčevići, istakao je da u mesnoj zajednici Ravni ima dosta mladih ljudi koji se bave poljoprivredom i zahvalio se Gradu na podršci jer, kako kaže, „treba podržati selo, da ne bi ostalo pusto“.\n„Uz pomoć grada i udruženim sredstvima meštana izgradili smo ovaj naš put. Nadamo se da ćemo uspeti i da ovu ulicu osvetlimo u skorije vreme.“


Počela suspenzija sudskih procesa u Gvantanamu\nAmerički vojni sudija u pritvornom centru u zalivu Guantanamo na Kubi suspendovao je sudski proces Kanađaninu Omaru Kadru, osumnjičenom za terorizam.\nOdluka doneta je dan pošto su predsednik Barak Obama i sekretar za odbranu Robert Gejts uputili zahtev da se sudski procesi u Gvantanamu suspenduju na 120 dana. Zahtev je upućen samo nekoliko sati pošto je Barak Obama preuzeo predsednički položaj.\nKadr je optužen za ubistvo jednog američkog vojnika ručnom bombom, u Avganistanu, 2002. godine. Dodatne odluke u Gvantanamu očekuje se kasnije danas i mogle bi da se odnose na 21 otvoreni slučaj, uključujući procese protiv petorice optuženih za kovanje zavere za terorističke napade 11. septembra 2001. godine.\nEvropska unija pozdravila je odluku da se suspenduju sudski procesi pred američkim vojnim tribunalima. U svom saopštenju, Komisija za pravdu Evropske unije navodi da je „veoma zadovoljna“, što je jedna od prvih odluka predsednika Obame bila da se„okrene stranica u toj tužnoj epizodi“.\nObustava sudskih procesa pružiće Obaminoj administraciji vreme da razmotri pojedinačne slučajeve, kao i čitav sistem vojnihtribunala.


("Sl. glasnik RS", br. 31/2012, 87/2014, 15/2017, 16/2022 i 18/2022)\nOvim pravilnikom bliže se uređuju uslovi koje treba da ispunjava javnobeležnička kancelarija u pogledu prostorija i opreme i propisuje radno vreme javnih beležnika.\nJavnobeležnička kancelarija (u daljem tekstu: kancelarija) obavezno ima: prijemnu prostoriju, prostoriju za rad, prostoriju za arhivu i depozit i toalet.\nPrijemna prostorija namenjena je strankama, dok čekaju na prijem u prostoriju za rad.\nPrijemna prostorija je uređena tako da se omogući nesmetan protok stranaka.\nProstorija za rad je namenjena za rad javnog beležnika sa strankama.\nU prostoriji za rad treba da bude istaknuta Državna zastava Republike Srbije.\nProstorija za arhivu i depozit namenjena je za smeštaj arhive kancelarije, sef i drugu opremu za čuvanje deponovanih predmeta.\nKancelarija je smeštena u poslovnoj ili stambenoj zgradi koja svojim spoljašnjim izgledom i unutrašnjim stanjem obezbeđuje uslove za nesmetan rad.\nKancelarija predstavlja poseban deo zgrade u smislu propisa o etažnoj svojini ili je smeštena u stanu kao njegov deo, sa posebnim ulazom.\nUlaz u kancelariju, odnosno zgradu u kojoj se nalazi kancelarija i prilaz zgradi moraju biti osvetljeni, uredni, čisti, bezbedni za nesmetan pristup stranaka i prilagođeni za pristup osobama sa invaliditetom.\nJavni beležnik je dužan da na zgradi u kojoj se nalazi javnobeležnička kancelarija ima istaknutu tablu pravougaonog oblika, dimenzija 45 x 25 centimetara, koja sadrži: utisnut Mali grb Republike Srbije, tekst: "Republika Srbija", tekst: "Javni beležnik", ime i prezime javnog beležnika i službeno sedište javnog beležnika.\nTabla iz stava 1. ovog člana je metalna, sive hromirane boje, a sadržina na tabli ispisana je slovima crne boje, na srpskom jeziku, ćiriličkim pismom, na sredini table.\nAko se službeno sedište javnog beležnika nalazi na teritoriji jedinice lokalne samouprave u kojoj je u službenoj upotrebi i jezik i pismo nacionalne manjine, javni beležnik je dužan da pored table iz stava 1. ovog člana istakne i tablu iste sadržine, dimenzija i oblika na jeziku nacionalne manjine koji je u službenoj upotrebi u toj jedinici lokalne samouprave.\nAko je javnobeležnička kancelarija smeštena u poslovnoj ili stambenoj zgradi koja pored javnobeležničke kancelarije ima i druge građevinske jedinice, javni beležnik može, pored table iz stava 1. ovog člana, da istakne i dodatnu tablu koja sadrži: oznaku građevinske jedinice i sprat gde se nalazi javnobeležnička kancelarija, kao i oznaku radnog vremena.\nKancelarija mora biti čista i uredna, zaštićena od provale, obezbeđena protivprovalnim vratima i odgovarajućom zaštitom prozora (rešetke, protivprovalne folije i sl.).\nKancelarija mora ispunjavati uslove u skladu sa propisima koji uređuju protivpožarnu zaštitu.\nKancelarija mora biti opremljena:\n1) sigurnosnim ormanima za smeštaj predmeta u radu i čuvanja spisa, knjiga, pečata i štambilja koji su otporni na vodu i vatru i osigurani sigurnosnim bravama;\n2) sigurnosnom blagajnom (kasom) namenjenom za čuvanje primljenog novca, dragocenosti, vrednosnih papira, drugih vrednih predmeta i spisa;\n3) pisaćim stolovima i stolicama za javnog beležnika i lica zaposlena u kancelariji, kao i potrebnim brojem stolica za stranke;\n4) računarom sa štampačem i pristupom internetu;\n5) aparatom za stabilizaciju elektronskih uređaja u slučaju nestanka električne energije;\n7) faks mašinom;\n8) uređajem koji omogućuje fotokopiranje i skeniranje.\nJavni beležnik najmanje mesec dana pre promene prostorija kancelarije obaveštava Ministarstvo pravde i Javnobeležničku komoru o promeni i pravnom osnovu korišćenja drugih prostorija.\nRadno vreme javnog beležnika iznosi 40 časova nedeljno i obavlja se u periodu od 9 do 17 časova, od ponedeljka do petka, pri čemu overu potpisa i prepisa ili fotokopije javne ili nejavne isprave može da obavlja i do 19 časova, bez prava na uvećanje nagrade za rad izvan radnog vremena.\nIzuzetno od stava 1. ovog člana, javni beležnik u skladu sa potrebama sredine može obavljati delatnost u periodu od 7.30 časova do 15.30 časova, od ponedeljka do petka, pri čemu overe potpisa, prepisa ili fotokopija javne ili nejavne isprave može da obavlja do 17.30 časova, bez prava na uvećanje nagrade za rad izvan radnog vremena.\nRadno vreme javnog beležnika mora biti istaknuto na ulazu u javnobeležničku kancelariju i na internet stranici Javnobeležničke komore.\nIzuzetno, javni beležnik je dužan da overu potpisa birača koji podržavaju predlog kandidata za predsednika Republike, overu potpisa birača koji podržavaju izbornu listu za izbor narodnih poslanika i overu potpisa birača koji podržavaju izbornu listu za izbor odbornika obavlja i izvan radnog vremena, kao i u dane praznika i druge dane kada ne radi, pri čemu nema pravo na uvećanje nagrade za rad izvan radnog vremena.\nU slučaju zatvaranja kancelarije zbog odsustvovanja iz kancelarije u toku radnog vremena, korišćenja odmora ili sprečenosti u slučaju bolesti javni beležnik ističe obaveštenje na ulazu u kancelariju, kao i obaveštenje o javnobeležničkom zameniku.\nNa obrazloženi zahtev stranke, javni beležnik može službenu radnju obaviti izvan radnog vremena, kao i u dane praznika i druge dane kada ne radi.\nOvaj pravilnik stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. septembra 2012. godine.\nPravilnika o javnobeležničkoj kancelariji i radnom vremenu javnog beležnika\n("Sl. glasnik RS", br. 87/2014)\n("Sl. glasnik RS", br. 16/2022)